qundao/data-zh-poetry huggingface dataset:
送姚嗣昭太守复任雄州
作者：释今无
朝代：清
体裁：古风

居心本纯和，所用唯天真。福德天自与，其权不在人。风雨有时晦，星月无比伦。嗟哉凌江守，一岁受艰辛。赋诗养端默，纵奕运精神。忽睹纶綍光，锁钥仍北宸。揽云驱熊轼，隼旟动行尘。父老识旧官，抚摩识吾民。上下相孚洽，二邑流深春。始知天道近，励节为贤臣。龚黄有足称，所贵勉于仁。静坐梅花署，幽香可独亲。
送姚梅长游江左兼寄令弟六康明府
作者：释今无
朝代：清

万里云涛起大关，柳条折得送人间。法门昆仲吾尤拙，宦海埙篪尔独閒。一剑自然寒绿水，七言真可咏青山。举头若见苏堤月，可着貂裘醉里还。壮游那复问王程，是处江城有笛声。五岳尚为婚嫁累，千金已觉水云轻。孤帆斜挂滩头日，细雨寒生旅夜情。千古江湖谁着眼，高鶱真欲羡鸿冥。三载怀人客梦劳，皖公山下碧桃高。名园负瓮虚良月，大邑弹琴起夜涛。官酒可浇行路色，家书亲拆阿兄袍。丹砂纵有知何用，乐事应看变二毛。
送姚梅长游江左兼寄令弟六康明府·其一
作者：释今无
朝代：清
体裁：七言律诗

万里云涛起大关，柳条折得送人间。法门昆仲吾尤拙，宦海埙篪尔独閒。一剑自然寒绿水，七言真可咏青山。举头若见苏堤月，可着貂裘醉里还。
送姚梅长游江左兼寄令弟六康明府·其三
作者：释今无
朝代：清
体裁：七言律诗

三载怀人客梦劳，皖公山下碧桃高。名园负瓮虚良月，大邑弹琴起夜涛。官酒可浇行路色，家书亲拆阿兄袍。丹砂纵有知何用，乐事应看变二毛。
送姚梅长游江左兼寄令弟六康明府·其二
作者：释今无
朝代：清
体裁：七言律诗

壮游那复问王程，是处江城有笛声。五岳尚为婚嫁累，千金已觉水云轻。孤帆斜挂滩头日，细雨寒生旅夜情。千古江湖谁着眼，高鶱真欲羡鸿冥。
送孙鲁山大司马归桐城
作者：释今无
朝代：清

陆贾城边驻玉虬，紫髯如见采真游。五云久识尊司马，万里偏从狎海鸥。越井秋风吹旅舫，天涯雁影入高楼。閒僧尚有无穷思，握麈何由对十洲。五色霞衣金粟身，曹源今日见通津。草标玉手天王拥，名在瑶池锦凤驯。镇海珠光随路远，过山梅影近人春。帝师何必赤松去，三世因缘属老臣。
送孙鲁山大司马归桐城·其一
作者：释今无
朝代：清
体裁：七言律诗

陆贾城边驻玉虬，紫髯如见采真游。五云久识尊司马，万里偏从狎海鸥。越井秋风吹旅舫，天涯雁影入高楼。閒僧尚有无穷思，握麈何由对十洲。
送孙鲁山大司马归桐城·其二
作者：释今无
朝代：清
体裁：七言律诗

五色霞衣金粟身，曹源今日见通津。草标玉手天王拥，名在瑶池锦凤驯。镇海珠光随路远，过山梅影近人春。帝师何必赤松去，三世因缘属老臣。
送宋祥发
作者：释今无
朝代：清
体裁：五言律诗

旧政槎江在，新情海国遥。庆云初捧日，剑气合干霄。行道推儒术，交情恋久要。春风得意处，应为寄山樵。
送尚钦臣赴阳春令
作者：释今无
朝代：清
体裁：七言律诗

两度栽花春日深，儒生经术济时心。乱离百姓真堪惜，跌宕材华岂易寻。琴拂金徽原有调，僧怀茅屋动孤吟。习家池馆嫌多事，案牍閒应对石林。
送屠懿颂使君归毗陵取道入都
作者：释今无
朝代：清

相见何曾有宦情，始知得丧眼原轻。秋风清彻苍梧水，恋我江头送此行。月色平铺江气宽，廿年学不到心安。圣门此入无多路，不及幽燕万里寒。
送屠懿颂使君归毗陵取道入都·其一
作者：释今无
朝代：清
体裁：七言绝句

相见何曾有宦情，始知得丧眼原轻。秋风清彻苍梧水，恋我江头送此行。
送屠懿颂使君归毗陵取道入都·其二
作者：释今无
朝代：清
体裁：七言绝句

月色平铺江气宽，廿年学不到心安。圣门此入无多路，不及幽燕万里寒。
送屠懿颂使君归毗陵取道入都西朋老居士七十一初度闻以放生为乐放生之报报在上寿仅广其意作二章以为公劝·其一
作者：释今无
朝代：清
体裁：七言绝句

钓者竿头活万鱼，此心快活满长虚。祝君自此频频举，碧海应看到鹤书。
送张东全副戎之京
作者：释今无
朝代：清
体裁：七言律诗

玉剑光芒尚绕身，沧波万里拥归津。霸陵未必长能醉，圯上其如有此人。五岭风烟侵旅鬓，九重心事怆孤臣。他时准备相逢处，一笑辕门甲胄新。
送张游戎明甫之任镇平
作者：释今无
朝代：清
体裁：七言律诗

十年琼海声名旧，此日潮阳甲胄新。聚米岂须饶胜算，慈心到处有深春。江云拥日唯驱水，山路行时不起尘。五载别来燕颔改，故人情意感君真。
送张稚公赴北雍
作者：释今无
朝代：清
体裁：七言律诗

洞天深锁瑞云凝，饱读遗书阅世情。月凤欲飞岐岭阔，游龙方出海波清。鸿鸣晓月秋风爽，马踏斜阳剑匣轻。又捉短筇江上别，功名终古属儒生。
送张舍人青雕复命还朝
作者：释今无
朝代：清
体裁：七言律诗

凤池衣履带如丝，还赴炉香载笔期。异地始传浮海咏，同寮高唱早朝诗。云开岭树飞旌杳，潮涨江沙引缆迟。望到天涯烟水处，鸟啼霜竹是相思。
送张葵轩总戎北行
作者：释今无
朝代：清
体裁：七言律诗

二十年来许国身，腰间玉剑少烟尘。一官乍罢无新业，万里秋行有故人。共我同堂参佛祖，怀君一路及冬春。圣朝颇牧今尤重，会见纶音下紫宸。
送彭退庵考功赴都
作者：释今无
朝代：清
体裁：七言律诗

数载相依樾荫浓，政閒话彻隔江钟。分情独恋峰头侣，望远空瞻日下踪。天上新秋催紫陌，山门古色映青松。五云瑞气知多少，为洒菩提叶影重。
送彭飞云归武昌
作者：释今无
朝代：清
体裁：五言律诗

达者皆频去，谁经海国忧。烽烟深楚地，风雪冷貂裘。雅量经纶外，閒情日月浮。何当相见处，白首话沧洲。
送徐武原归白门先定灵谷之约兼寄令兄周来道兄索寄宣纸入岭
作者：释今无
朝代：清
体裁：七言律诗

钟山月色寺中梅，最爱山头坐雪堆。今日倦游归海国，他年相约共林隈。霜花过岭侵行李，松影还家覆酒杯。长想阿兄金玉句，肯将宣纸捲诗来。
送徐进士元定归南昌
作者：释今无
朝代：清
体裁：七言律诗

南州声价喜相投，几日旋惊送早秋。岂为明珠游海上，终宜大道在峰头。旌弓行见招金马，星斗频看照玉楼。我挹粤云思共语，綵笺何处寄风流。
送悟寂归寿昌
作者：释今无
朝代：清

眼前秋色岭头梅，广陌征尘一并催。好去不须频忆我，祖山一定是归来。白首还家叹客游，霜风捲面莫生愁。题桥司马今何似，长啸一声天地秋。能书贝叶乞微因，摩顶予惭受记人。珍重灵芽看百劫，莫轻辜负故园春。
送悟寂归寿昌·其一
作者：释今无
朝代：清
体裁：七言绝句

眼前秋色岭头梅，广陌征尘一并催。好去不须频忆我，祖山一定是归来。
送悟寂归寿昌·其三
作者：释今无
朝代：清
体裁：七言绝句

能书贝叶乞微因，摩顶予惭受记人。珍重灵芽看百劫，莫轻辜负故园春。
送悟寂归寿昌·其二
作者：释今无
朝代：清
体裁：七言绝句

白首还家叹客游，霜风捲面莫生愁。题桥司马今何似，长啸一声天地秋。
送方世五归白下
作者：释今无
朝代：清
体裁：五言律诗

意阔无归计，言归路更长。相看疑绝塞，惜别在重阳。寒水烟迷棹，高天雁带霜。此中殊洒落，谁得拟行藏。
送方大林入苏门
作者：释今无
朝代：清

明珠寸径出深渊，照耀人间万事圆。昔日养来今日取，何须搔首问高天。岭路吴江隔一关，一篷风去一篷还。滩声渔唱原堪乐，不向仙人乞大丹。峰头无数是松枝，爱子殷勤为护持。百斛天浆浇已润，及他琥珀未生时。纹犀花象亦寻常，我自閒求人自忙。借问西湖歌舞处，有谁天竺去烧香。高楼明月紫箫声，万顷寒涛入耳听。须信此中无住着，空教白发满头生。秋风吹叶满江湖，竹枕桃笙客梦孤。莫向醒来觅相似，天南归雁集平芜。胸怀万事不须留，珍重年光是壮游。一树珊瑚千里月，早从贝叶悟浮沤。
送方大林入苏门·其一
作者：释今无
朝代：清
体裁：七言绝句

明珠寸径出深渊，照耀人间万事圆。昔日养来今日取，何须搔首问高天。
送方大林入苏门·其七
作者：释今无
朝代：清
体裁：七言绝句

胸怀万事不须留，珍重年光是壮游。一树珊瑚千里月，早从贝叶悟浮沤。
送方大林入苏门·其三
作者：释今无
朝代：清
体裁：七言绝句

峰头无数是松枝，爱子殷勤为护持。百斛天浆浇已润，及他琥珀未生时。
送方大林入苏门·其二
作者：释今无
朝代：清
体裁：七言绝句

岭路吴江隔一关，一篷风去一篷还。滩声渔唱原堪乐，不向仙人乞大丹。
送方大林入苏门·其五
作者：释今无
朝代：清
体裁：七言绝句

高楼明月紫箫声，万顷寒涛入耳听。须信此中无住着，空教白发满头生。
送方大林入苏门·其六
作者：释今无
朝代：清
体裁：七言绝句

秋风吹叶满江湖，竹枕桃笙客梦孤。莫向醒来觅相似，天南归雁集平芜。
送方大林入苏门·其四
作者：释今无
朝代：清
体裁：七言绝句

纹犀花象亦寻常，我自閒求人自忙。借问西湖歌舞处，有谁天竺去烧香。
送朱廉斋
作者：释今无
朝代：清
体裁：五言律诗

世事只如此，干戈总未平。人烟供我少，宦况爱君轻。信步云林阔，由天祸福明。但能忘宠辱，随处有閒情。
送李世鼎明府之任福清
作者：释今无
朝代：清
体裁：五言律诗

送君江上路，真有岁寒情。好雪过庾岭，春风到福清。玉弦潘县静，珠水李舟轻。古道劳相忆，遥遥听颂声。
送李直侯
作者：释今无
朝代：清
体裁：五言律诗

未是淹留日，应为汗漫游。秋风过楚水，客路引吴钩。曙色趋晨见，江声入夜流。送君饶壮气，翘首望罗浮。
送李蠖庵司李改除归鄗上
作者：释今无
朝代：清
体裁：七言律诗

锦袍玉管进贤冠，琰琬文坛格外看。尅意已多平反狱，爱人尤羡古刑官。江头雨气催帆急，寺里钟声续话难。料理乌藤挑箬帽，访君定向五云端。
送李谦庵
作者：释今无
朝代：清
体裁：五言律诗

坐看熊轼去，江涌月轮孤。何事酬知己，清风望大夫。峡雷春雨诵，台乐九成图。穗石攀辚处，还令六邑苏。
送江若海北归
作者：释今无
朝代：清
体裁：七言律诗

百粤风烟陆贾游，风流那似此归舟。高名万里燕台月，客路三春白下楼。解事鲁连还负气，重言季布自堪俦。知君无限沧洲兴，目送仙帆意独留。
送沈存西归浙
作者：释今无
朝代：清

去住经双眼，风尘足百蛮。怀高为客易，年老别家难。水阔孤帆满，天凉夜酒乾。今朝歌别曲，禅绪太无端。亲戚天涯遍，琴书道路迟。寺边分野衲，岭上见佳儿。华萼船尤丽，秋风句自奇。独怜流水意，何处更相期。
送沈存西归浙·其一
作者：释今无
朝代：清
体裁：五言律诗

去住经双眼，风尘足百蛮。怀高为客易，年老别家难。水阔孤帆满，天凉夜酒乾。今朝歌别曲，禅绪太无端。
送沈存西归浙·其二
作者：释今无
朝代：清
体裁：五言律诗

亲戚天涯遍，琴书道路迟。寺边分野衲，岭上见佳儿。华萼船尤丽，秋风句自奇。独怜流水意，何处更相期。
送沈石友醝使之任三衢郡丞
作者：释今无
朝代：清

击节中宵起，劳歌一送君。凄清蓟北雪，缭乱岭南云。道直存天意，才难见鹤群。更谁开口笑，疏磬对斜曛。中州尊斧钺，南海事卑栖。不作贾生赋，空行苏子堤。鬓毛偏不改，心迹迥难齐。为问平津阁，何时诏紫坭。回天消积害，持地任惊涛。独识人应忌，孤根节自高。酒浓沉块垒，诗捷发雄豪。静得神珠照，原无叱驭劳。直怀开济念，那复羡微官。雪路拥熊轼，风声集马鞍。眼醒身世薄，心重酒杯寒。空有珠江月，长留别后看。岭云随一鹤，天路透三衢。悲喜非吾道，驰驱见大儒。津头迎卤簿，日色闪氍毹。为访青霞洞，心閒政自殊。
送沈石友醝使之任三衢郡丞·其一
作者：释今无
朝代：清
体裁：五言律诗

击节中宵起，劳歌一送君。凄清蓟北雪，缭乱岭南云。道直存天意，才难见鹤群。更谁开口笑，疏磬对斜曛。
送沈石友醝使之任三衢郡丞·其三
作者：释今无
朝代：清
体裁：五言律诗

回天消积害，持地任惊涛。独识人应忌，孤根节自高。酒浓沉块垒，诗捷发雄豪。静得神珠照，原无叱驭劳。
送沈石友醝使之任三衢郡丞·其二
作者：释今无
朝代：清
体裁：五言律诗

中州尊斧钺，南海事卑栖。不作贾生赋，空行苏子堤。鬓毛偏不改，心迹迥难齐。为问平津阁，何时诏紫坭。
送沈石友醝使之任三衢郡丞·其五
作者：释今无
朝代：清
体裁：五言律诗

岭云随一鹤，天路透三衢。悲喜非吾道，驰驱见大儒。津头迎卤簿，日色闪氍毹。为访青霞洞，心閒政自殊。
送沈石友醝使之任三衢郡丞·其四
作者：释今无
朝代：清
体裁：五言律诗

直怀开济念，那复羡微官。雪路拥熊轼，风声集马鞍。眼醒身世薄，心重酒杯寒。空有珠江月，长留别后看。
送浔州郡司马刘康侯归中州
作者：释今无
朝代：清

一官真鸡筋，万里极飘蓬。慈母故园内，妻孥异地中。触籓心自苦，维谷路皆穷。收拾长途泪，还高舞袖风。世乱惜相送，惊心已及微。浔州无雁至，嵩岳有云飞。客梦醒如醉，官符是竟非。交情无可赠，聊为典春衣。
送浔州郡司马刘康侯归中州·其一
作者：释今无
朝代：清
体裁：五言律诗

一官真鸡筋，万里极飘蓬。慈母故园内，妻孥异地中。触籓心自苦，维谷路皆穷。收拾长途泪，还高舞袖风。
送浔州郡司马刘康侯归中州·其二
作者：释今无
朝代：清
体裁：五言律诗

世乱惜相送，惊心已及微。浔州无雁至，嵩岳有云飞。客梦醒如醉，官符是竟非。交情无可赠，聊为典春衣。
送潘星北参戎之高凉因怀高文斗喻耕三
作者：释今无
朝代：清
体裁：七言律诗

世雄廉正擢应频，三十登坛识冠军。铜柱弯弓无杀气，东瓯横海有功勋。心存仁术悬神剑，道慕金仙爱白云。杯酒玉堂多友兴，磬声忆我独离群。
送熊嘉会别驾还毗陵
作者：释今无
朝代：清
体裁：五言律诗

转输三十万，湖海满干戈。大略如君少，危涂此日多。捲帘开净户，扫榻倚藤萝。玉友相期意，临风惜去波。
送王伯子还宁晋
作者：释今无
朝代：清
体裁：古风

我昔张帆游琼海，天荒地老愁心改。木客红唇啸益悲，鲛人泪眼珠难采。连石日沉天地昏，妖氛瘴雾如飞尘。此身已作仲文树，无复生意当青春。斯时得交王大令，飘飘仙气更氤氲。琴声不特吏难欺，还将大略息疮痍。不种河阳满县花，笔端富丽自豪华。赠予墨滓过一斗，身虽圭组志烟霞。如今北归朝绛阙，留连惜别珠江月。珠江月色清尤寒，征帆关切到征鞍。太行秋声井陉里，昔时惯入乞人耳。送君不怨道路长，至今能梦滹沱水。
送王允调侍御还京
作者：释今无
朝代：清
体裁：七言律诗

骢马星行领部时，又随纶綍返京畿。飞霜官路闻猿语，晴日江船曝豸衣。道力自深能蕴藉，高名常在有光辉。又怀大泽施何处，目对离情意尽违。
送王笃生作宰文昌
作者：释今无
朝代：清
体裁：七言律诗

琼台气谊旧交多，廿载长思策杖过。乞食事难羁曳履，宦游人喜得鸣珂。天遥帆影风初暖，岛上琴声气更和。况遇太平佳景运，好将德泽慰岩阿。
送王行素擢任山东阃司
作者：释今无
朝代：清
体裁：七言律诗

春云千骑列双旌，专阃欣看晋擢荣。五岭乌台尊节制，二东锁钥重干城。江边柳色情偏重，驿路桃花步自轻。别后相思何所寄，一林明月上方清。
送琼州司李姚繸庵晋江宁郡丞
作者：释今无
朝代：清
体裁：七言律诗

送君方慰识君时，宦政天涯客路知。不独持平深雨露，还将大略息疮痍。气临溟渤青云壮，道满乾坤白昼疑。上国搴帷方属望，莫愁三径草离离。
送石鉴覞弟领众住怡山
作者：释今无
朝代：清
体裁：古风

猗欤博峤立纲宗，吁谟严密如游龙。不特风雷藏舌底，还将剑戟插双瞳。二叶绳绳开五岭，凤毛龙甲光玲珑。水犀玑贝腾南海，髦士奋起夺其雄。君不见蓬莱水浅天步窄，大道与之俱困穷。四海惛怓日茅拔，荒唐猿鹤悲沙虫。覞也吾家信迈种，金针暗与先民通。激昂鹊起南海陲，弘肩斯道吹清风。昔年分座庐岳北，万朵芙蓉遮座密。颓风振起神自閒，火齐乍掷天回黑。东奔众水无还期，遂使一壶成挽力。繄吾师翁博宗子，宝镜横披标至德。法澜博洽四百峰，赤幡更向七闽立。怡山飞凤闽之冠，天龙精魄司轮奂。宝所煌煌至道存，象径肯使鼪狐乱。师翁贻厥事芟除，西奔金乌跳蟾蜍。大匠袖手藏徽缠，成风小智乃其馀。此座虚悬过一纪，师也命覞正其居。至人荷道遑恤躬，天不令卷行则舒。我闻曩哲有棱公，蒲团十丈成邻虚。今日微尘翳天壤，洞山失却我与渠。送君不作别离色，击案四顾空踌蹰。法坛宿将建旄旟，寻常老去当何如。监院纬公贤且耄，绸缪廿载诚拮据。谦光蔼蔼为君佐，盥手行当接素书。
送祖印游靖安
作者：释今无
朝代：清
体裁：五言律诗

君去非予意，山川但暂看。雪深知发白，云静觉江寒。鞋岂南询着，衣从北路单。相关切相望，勉矣慰人难。
送程中秘周量服阕还朝
作者：释今无
朝代：清

薇垣重望属文星，万里驰驱恋阙廷。玉佩易高燕地雪，锦帆先送粤江亭。能参大法樨香彻，又代天言楮墨馨。鸡舌赐多含不尽，为分一片到蓬扃。指花呼石法游欢，肯逐华筵饯宰官。爱我意多投分易，因君路远觉情难。江淮红树风霜直，京国青云雨露宽。白鹿绕门真读礼，即将孝友答朝端。
送程中秘周量服阕还朝·其一
作者：释今无
朝代：清
体裁：七言律诗

薇垣重望属文星，万里驰驱恋阙廷。玉佩易高燕地雪，锦帆先送粤江亭。能参大法樨香彻，又代天言楮墨馨。鸡舌赐多含不尽，为分一片到蓬扃。
送程中秘周量服阕还朝·其二
作者：释今无
朝代：清
体裁：七言律诗

指花呼石法游欢，肯逐华筵饯宰官。爱我意多投分易，因君路远觉情难。江淮红树风霜直，京国青云雨露宽。白鹿绕门真读礼，即将孝友答朝端。
送程大匡归庐陵
作者：释今无
朝代：清
体裁：七言律诗

故园松竹经年别，两粤风烟此日归。幸不遇人知己在，竟无好梦与心违。云开庾岭梅花小，风落章江朔雪微。喂犊负薪无不可，牢骚一滴莫沾衣。
送竹淇园大参
作者：释今无
朝代：清
体裁：七言律诗

八座风云拥去旌，丰碑千载石羊城。岭南紫气迎秋色，天上黄河过客情。绛节易高金阙梦，瑶台暂拾玉芝行。旧时琴鹤仍留别，典向人间为远程。
送管使君钟石赴任泷水
作者：释今无
朝代：清
体裁：七言律诗

崇兰喜见别嫌频，洒落仙姿独羡君。万里粤云供薄宦，几年雷泽著清芬。鬓毛易比潘安色，心地还超许掾群。泷水政成当内召，便从今日卜高旻。
送管钟石使君荣赴崇安时值览揆
作者：释今无
朝代：清

雨洒无痕地，风吹有色云。道情偏感我，清望最宜君。双履如凫转，千松过岭闻。江皋晴吐月，遐思自纷纷。闽地劳新命，羊城送旧知。他宵一夜里，忆此八年时。玉轸调珠水，仙云拥武夷。清茶敲石火，眉寿乐天机。
送管钟石使君荣赴崇安时值览揆·其一
作者：释今无
朝代：清
体裁：五言律诗

雨洒无痕地，风吹有色云。道情偏感我，清望最宜君。双履如凫转，千松过岭闻。江皋晴吐月，遐思自纷纷。
送管钟石使君荣赴崇安时值览揆·其二
作者：释今无
朝代：清
体裁：五言律诗

闽地劳新命，羊城送旧知。他宵一夜里，忆此八年时。玉轸调珠水，仙云拥武夷。清茶敲石火，眉寿乐天机。
送罗学制守阃
作者：释今无
朝代：清
体裁：五言律诗

三年能读礼，此日复谈军。甲胄威犹在，蹄轮路自分。剑光连蚌气，笔阵战山云。勋业从兹大，高鶱列雁群。
送罗澹峰进士入都改除
作者：释今无
朝代：清

北入燕台雪未乾，天风吹雁此时寒。几年潇洒淹词客，万里驱驰到理官。禁苑钟声催晓梦，王程宿雾袭征鞍。庾关且莫频回首，千古犹称叱驭难。白社相过意倍投，青门此别路悠悠。明霞出海云成锦，碧树于人气独秋。雁塔高情常得见，凤楼宦况自堪求。知君得遂匡时略，喜见梅花照客裘。
送罗澹峰进士入都改除·其一
作者：释今无
朝代：清
体裁：七言律诗

北入燕台雪未乾，天风吹雁此时寒。几年潇洒淹词客，万里驱驰到理官。禁苑钟声催晓梦，王程宿雾袭征鞍。庾关且莫频回首，千古犹称叱驭难。
送罗澹峰进士入都改除·其二
作者：释今无
朝代：清
体裁：七言律诗

白社相过意倍投，青门此别路悠悠。明霞出海云成锦，碧树于人气独秋。雁塔高情常得见，凤楼宦况自堪求。知君得遂匡时略，喜见梅花照客裘。
送胡绢庵郡丞赴秦中
作者：释今无
朝代：清

黄河策马到潼关，却似梅花岭外还。一县政成留姓字，千秋交谊重人间。临岐道路迎红叶，济世风云起白山。西岳芙蓉多秘迹，好从方士授金丹。来暮歌声此际欢，王程深雪拥征鞍。搴帷坐见青山入，布政行看紫气团。月影秋河光更动，鸡鸣荒戍树尤寒。分明记得斯时节，他日还寻共倚阑。
送胡绢庵郡丞赴秦中·其一
作者：释今无
朝代：清
体裁：七言律诗

黄河策马到潼关，却似梅花岭外还。一县政成留姓字，千秋交谊重人间。临岐道路迎红叶，济世风云起白山。西岳芙蓉多秘迹，好从方士授金丹。
送胡绢庵郡丞赴秦中·其二
作者：释今无
朝代：清
体裁：七言律诗

来暮歌声此际欢，王程深雪拥征鞍。搴帷坐见青山入，布政行看紫气团。月影秋河光更动，鸡鸣荒戍树尤寒。分明记得斯时节，他日还寻共倚阑。
送萧柔以参戎归溽城柔以求去官而两台不可
作者：释今无
朝代：清
体裁：七言律诗

此身真觉如山重，大略忻君有达观。六翮欲飞何处好，一官求去不能难。海螺有气吹千里，玉手无心弄二丸。别后只悬高韵在，相思明月对松坛。
送董天因总宪出使南海还朝
作者：释今无
朝代：清
体裁：七言律诗

八座台星入望高，輶轩暂得驻云涛。南溟气色传三殿，北极恩光戴六鳌。岭路江花迎绣斧，王程春泽湿征袍。下帷旧有群儒望，万里今瞻天使劳。
送西堂石鉴覞弟领众住栖贤
作者：释今无
朝代：清
体裁：古风

五叶天风吹欲落，银河之泻咽喷薄。鲸鲵走陆化作鱼，江西驹儿产头角。鞭风不踏紫陌尘，要使吼声喧五岳。嗟吁大道时贤卑，至人不作使世疑。浴雾已看文彩就，当头一喝成鹏飞。如今分座龙象拥，高横玉麈深天机。海波月起雁声来，坐念送君心迟迟。栖贤我昔诛茅者，随师拾栗寒溪湄。紫藤锦石不入眼，区区心迹今云疲。吾师买马先买骨，秕糠如絮已粘泥。衢头钟动市人丛，昙花岂得生其中。不须呵我心先折，况复飘飘凌高风。玉渊之水神龙藏，高崖灼烁骊珠光。霞明雪净尘垢扫，追还九代轩琅琅。入山却比谢安出，一丝九鼎悬穹苍。吾生雅负素餐耻，譬如春梦不能起。今日私心十倍欢，所能言者其粗耳。寻常离别自有情，流光圣箭蜚英声。悲欢在手不能用，眼看落叶堆高坪。此山困厄数百载，杉松桧柏犹未改。九曲澄渟天上来，五老芙蓉日飞盖。石梁跨蹑断世心，幽人一入神踽踽。所期万础绕千人，一丘一壑吾无取。君但严持宝镜行，呶呶之物安足语。
送记汝入栖贤
作者：释今无
朝代：清
体裁：五言律诗

携手投名岳，閒心副薜萝。诗吟佳景易，病系远人多。溪咽了无梦，天寒自伐柯。明年秋雁至，寄我慰如何。
送诸子下第还琼海
作者：释今无
朝代：清
体裁：七言律诗

摇落先悲秋气凄，谁怜剑锷擅铜溪。溟南有翼羞羊角，冀北无群笑马蹄。苦竹渡头椰酒冷，阳春山下黑猿啼。重逢讲彻无生话，客里清歌试一提。
送赵大参叔文守制归汉阳
作者：释今无
朝代：清
体裁：七言律诗

领部驱驰万里程，甘霖四郡蔚歌声。泪浓攀柏迂民瘼，家寄他乡对楚城。清献道存琴韵重，信陵恩阔俸钱轻。东林正倚高枝庇，珠海寒潮惜月明。
送赵粮宪霞湄终养归山东
作者：释今无
朝代：清
体裁：七言律诗

道赡天府计无虚，诗诵南陔思有馀。清献又携千岁鹤，都门重见二疏书。白云影覆沧洲近，丹叶枫留召荫迂。几度挹君今送别，闲僧心亦羡高车。
送赵雨三太守
作者：释今无
朝代：清
体裁：七言律诗

又携琴鹤返中州，德泽曹溪水并流。烟起相江思父老，花寒庾岭照仙裘。高飞神雀名偏好，独悟泥牛道更优。他日重繁君卧理，孤筇随处访沙鸥。
送轮洁融办二子归省霅川时在相江道中
作者：释今无
朝代：清

北风送汝此心难，况值新梅照岭乾。巢破幸馀双钵在，雪深空有一庭寒。往时噩梦凭谁醒，向后微言只独看。若忆三生缘未断，香花重扫旧蒲团。双雁南飞却欲回，朔风吹过望乡台。浅予道力怜儿女，深尔江云任去来。岭路辛勤逢月暗，离颜整顿为亲开。撑持已见衰无力，早晚相寻认死灰。
送轮洁融办二子归省霅川时在相江道中·其一
作者：释今无
朝代：清
体裁：七言律诗

北风送汝此心难，况值新梅照岭乾。巢破幸馀双钵在，雪深空有一庭寒。往时噩梦凭谁醒，向后微言只独看。若忆三生缘未断，香花重扫旧蒲团。
送轮洁融办二子归省霅川时在相江道中·其二
作者：释今无
朝代：清
体裁：七言律诗

双雁南飞却欲回，朔风吹过望乡台。浅予道力怜儿女，深尔江云任去来。岭路辛勤逢月暗，离颜整顿为亲开。撑持已见衰无力，早晚相寻认死灰。
送郑襄孙归安肃
作者：释今无
朝代：清
体裁：五言律诗

上客邯郸至，炎天粤峤归。路长裘马旧，心壮水云肥。木叶催高树，征帆挂落晖。相逢几回笑，禅意赠君微。
送郑野臣移家桂林
作者：释今无
朝代：清
体裁：七言律诗

阳羡难求负郭田，移家西入九嶷天。寒江自发孤帆雨，壮气全收大漠烟。灌水桔槔机独转，谙时文字法堪传。送君无限劳人意，极目飞鸿何处边。
送陆康侯还琼山
作者：释今无
朝代：清
体裁：七言律诗

邻庵尚忆夜谈时，已识豪华气自奇。为吏不须哀漂母，轻身原许学要离。寒山有梦劳千日，客舍无愁畅万卮。别去倘思吾道好，灯光还照碧琉璃。
送陈园公明府归韩江
作者：释今无
朝代：清
体裁：七言律诗

暂宰河阳兴复空，一生青眼仕途中。文章到老添强健，世态凭谁说异同。此日归帆秋水绿，他时掩室夕阳红。送君我亦劳挥麈，共念江亭有朔风。
送陈子厚子文昆玉扶其尊人姜亦先生灵榇归海昌
作者：释今无
朝代：清
体裁：七言律诗

伤心君已泪无乾，况复天涯雨雪残。万里灵輀归雁暗，千秋遗稿蠹鱼寒。风流叹惜无先达，辛苦今看有二难。却望珠江江上水，居然愁色送眉端。
送陈季长与其郎君归闽
作者：释今无
朝代：清

烟尘廿载倦飘蓬，曳裾王门识巨公。海外旧闻传信史，眼前归计托冥鸿。论心野寺怜孤鹤，舞綵平舆有二龙。庾信赋成名已满，可能闭户閟行踪。黑裘尚可敌风尘，片月珠江照剑津。慈孝喜当归日尽，琴书尤惜客中贫。长吟水驿添新兴，问旧乡闾即老人。犹忆前时孙给谏，因君一为讯芳辰。
送陈季长与其郎君归闽·其一
作者：释今无
朝代：清
体裁：七言律诗

烟尘廿载倦飘蓬，曳裾王门识巨公。海外旧闻传信史，眼前归计托冥鸿。论心野寺怜孤鹤，舞綵平舆有二龙。庾信赋成名已满，可能闭户閟行踪。
送陈季长与其郎君归闽·其二
作者：释今无
朝代：清
体裁：七言律诗

黑裘尚可敌风尘，片月珠江照剑津。慈孝喜当归日尽，琴书尤惜客中贫。长吟水驿添新兴，问旧乡闾即老人。犹忆前时孙给谏，因君一为讯芳辰。
送陈扶上之任靖安
作者：释今无
朝代：清
体裁：七言律诗

绣佛龛前语话勤，天涯宦况此离群。河阳树色堪为政，单父琴声又属君。雪满秋屏驯雉下，月高南海夜鸿闻。端明不次承前箸，为把名香着意焚。
送陈柱江还长安
作者：释今无
朝代：清
体裁：五言律诗

一旬谈笑里，万里别离中。策马春山响，孤城旭日红。离杯归思满，分手客心同。珍重千金铗，长歌使我逢。
送陈焦源还山阴
作者：释今无
朝代：清
体裁：五言律诗

曾领苍梧部，今归庾岭风。声名人口里，事业鬓丝中。高论真难得，清操道已穷。兰亭一盂水，迟我暮年逢。
送陈牧止游篁山
作者：释今无
朝代：清
体裁：五言律诗

兹行探白岳，不比赴公车。风景供拈笔，高情在策驴。山长欺雪过，岁晏藉诗除。自得冥心理，门生可执书。
送陈白禄之京
作者：释今无
朝代：清
体裁：五言律诗

陶朱不可学，张禄岂堪名。正值重阳日，言从万里行。燕台寒雪蚤，庾岭小梅清。相忆归来候，明年春雁声。
送陈石人归闽
作者：释今无
朝代：清
体裁：五言律诗

归路潮阳直，逢僧海寺初。高名空可恋，寒树独教疏。涷月光先动，狂帆意自如。纵然无雁到，亦记寄双鱼。
送陈羽王郡丞赴都改除
作者：释今无
朝代：清

龙泉出匣韵何孤，暂解黄金肘后符。此去不须愁路远，五云深处是皇都。金马门中待诏人，白头方朔老词臣。君应万里为霖雨，洒遍天涯总是春。
送陈羽王郡丞赴都改除·其一
作者：释今无
朝代：清
体裁：七言绝句

龙泉出匣韵何孤，暂解黄金肘后符。此去不须愁路远，五云深处是皇都。
送陈羽王郡丞赴都改除·其二
作者：释今无
朝代：清
体裁：七言绝句

金马门中待诏人，白头方朔老词臣。君应万里为霖雨，洒遍天涯总是春。
送韩子入秦
作者：释今无
朝代：清
体裁：五言律诗

之子当行役，秦关万里秋。驿云寒古戍，山月照吴钩。客久心还壮，年深志未酬。莫将凄别泪，时对汉宫流。
送顾湘佩孝廉返苏门即赴公车
作者：释今无
朝代：清
体裁：七言律诗

南图万里正高秋，萧寺因君话倍稠。动地海潮光射斗，一林风雨快登楼。心田斟酌明如雪，句法纵横矫若虬。好返苏门向京阙，他年车笠重绸缪。
送顿修还栖贤随省亲苕上
作者：释今无
朝代：清
体裁：五言律诗

何年共归去，岁岁送行舟。渐老伤频别，长途系远愁。白云深霅水，红叶满丹丘。两处劳心膂，风烟日夜流。
送马潜庵宪副归都门
作者：释今无
朝代：清
体裁：七言律诗

百折不挠剩此身，更将斯道委何人。尚无一鹤归秋水，只有孤忠绕紫宸。佛火几分冬煦色，海滨方识圣朝仁。东山莫说惟高枕，试看攀辕泪满巾。
送高文斗景侯昆仲随尊人总戎归籍汉阳
作者：释今无
朝代：清
体裁：七言律诗

汉阳此去匪专城，戴得皇恩带砺荣。庾岭月圆秋扇冷，洞庭风急舞衣轻。人间何处寻双璧，今日分明见弟兄。无数旌旗珠水上，与君同有别离情。
送鲍云从
作者：释今无
朝代：清

幕府推雄俊，高名蚤识君。一逢杜武库，真见鲍参军。意气金兰丽，风流玉蝶群。此中谈易尽，衫袖染山云。柳色攀尤好，此心无歇时。山随征马去，风逐锦帆披。鼓角天衢阔，星霜地轴移。閒时衔杯酒，寄我慰相思。王事能将母，蛮烟解袭人。凯风悲孝子，行役怆孤臣。柏叶先秋变，龙泉滴泪匀。图麟勋业在，别矣慎风尘。江路秋声转，云峰雁影斜。分天窥皓月，把袖记年华。蟋蟀啼无已，星霜鬓有加。天涯飘杖笠，为访赤城霞。
送鲍云从·其一
作者：释今无
朝代：清
体裁：五言律诗

幕府推雄俊，高名蚤识君。一逢杜武库，真见鲍参军。意气金兰丽，风流玉蝶群。此中谈易尽，衫袖染山云。
送鲍云从·其三
作者：释今无
朝代：清
体裁：五言律诗

王事能将母，蛮烟解袭人。凯风悲孝子，行役怆孤臣。柏叶先秋变，龙泉滴泪匀。图麟勋业在，别矣慎风尘。
送鲍云从·其二
作者：释今无
朝代：清
体裁：五言律诗

柳色攀尤好，此心无歇时。山随征马去，风逐锦帆披。鼓角天衢阔，星霜地轴移。閒时衔杯酒，寄我慰相思。
送鲍云从·其四
作者：释今无
朝代：清
体裁：五言律诗

江路秋声转，云峰雁影斜。分天窥皓月，把袖记年华。蟋蟀啼无已，星霜鬓有加。天涯飘杖笠，为访赤城霞。
送黄二不
作者：释今无
朝代：清
体裁：七言绝句

此去订来先入楚，看君尘累若为消。三门閒着袈裟立，静数江头早晚潮。
送黄迂父明府之任故城
作者：释今无
朝代：清
体裁：五言律诗

艰虞行万里，叱驭过王遵。正值烽烟日，能敷冰雪春。仙云依树色，暑气动征尘。供役虽旁午，君才却胜人。
送黎太守天锡归皖山
作者：释今无
朝代：清
体裁：七言律诗

薰风吹浪锦帆高，柳色青青意独劳。十载风猷思阖郡，一江云影揖千袍。丰碑自可磨铜柱，宦况还当爱凤毛。我欲托君栖隐地，匡庐深壑卧烟涛。
遇盗
作者：释今无
朝代：清

烽火消乡落，僧粮断月中。有魂依草绿，无泪溅花红。大难身经惯，浮生意久空。坐深霖雨夜，潇洒入洪濛。白刃惊禅窟，清风扫晚烟。长贫原至计，不死荷皇天。冢响鸺鹠夜，魂消海蛋船。从今更无物，即是未生前。钟鼓分明歇，香烟亦断烧。南塘忽有兴，萧寺遂无聊。竹径因时塞，腰支减食消。安禅难制毒，豺虎下青霄。
遇盗·其一
作者：释今无
朝代：清
体裁：五言律诗

烽火消乡落，僧粮断月中。有魂依草绿，无泪溅花红。大难身经惯，浮生意久空。坐深霖雨夜，潇洒入洪濛。
遇盗·其三
作者：释今无
朝代：清
体裁：五言律诗

钟鼓分明歇，香烟亦断烧。南塘忽有兴，萧寺遂无聊。竹径因时塞，腰支减食消。安禅难制毒，豺虎下青霄。
遇盗·其二
作者：释今无
朝代：清
体裁：五言律诗

白刃惊禅窟，清风扫晚烟。长贫原至计，不死荷皇天。冢响鸺鹠夜，魂消海蛋船。从今更无物，即是未生前。
邓水师分兵护行感赋
作者：释今无
朝代：清
体裁：七言律诗

将军界内自无虞，况复山川是画图。分卫刀弓惭厚德，狂吟星月落云衢。能推意气加行客，益见英风肃虎符。预想碧天明月下，与君閒坐话旌旄。
邯郸道中
作者：释今无
朝代：清
体裁：五言律诗

驱云投日观，带雾揽星光。槲叶飞无已，寒郊望自长。风霜燕草木，城郭赵封疆。敢动兴亡思，笳声起驿墙。
酬夏戒庵进士
作者：释今无
朝代：清
体裁：七言律诗

博望虚乘八月槎，岭南天日自无涯。平分佛眼窥空劫，独占文心散綵霞。还傲冰霜官兴澹，情忘宾主夕阳斜。秋林槭槭馀幽响，羊鹿何曾有几车。
酬徐秀才栖贤韵
作者：释今无
朝代：清

一径松杉密，千峰雨雪寒。有时云气入，逾觉草堂宽。半菽山中味，香台鸟下餐。高人来蜡屐，殊愧客盘单。久住芙蓉侧，前山竟少游。涧花朝亦采，松子晚方收。草屦因人出，禽声为客幽。堪嗟严子濑，徒有黑羊裘。
酬徐秀才栖贤韵·其一
作者：释今无
朝代：清
体裁：五言律诗

一径松杉密，千峰雨雪寒。有时云气入，逾觉草堂宽。半菽山中味，香台鸟下餐。高人来蜡屐，殊愧客盘单。
酬徐秀才栖贤韵·其二
作者：释今无
朝代：清
体裁：五言律诗

久住芙蓉侧，前山竟少游。涧花朝亦采，松子晚方收。草屦因人出，禽声为客幽。堪嗟严子濑，徒有黑羊裘。
酬方梦也见赠次元韵
作者：释今无
朝代：清

谈禅道韵维摩诘，文字功勋郭子仪。辽左雪中难寄语，长干竹里喜联诗。云侵夏榻书千帙，眼寄高峰杖一枝。若问曹源真滴水，总从清坐坐忘时。薰风吹陆草频生，说偈拈花共一城。宝镜解开圆八角，眉棱拂后落双茎。孙弘有阁春何在，绿野无堂道已成。翳凤骖鸾仙骨在，还看羊角水云程。法海吾师许共游，华胥智水出轻舟。高斋别号绀宫起，镌佛霜刀慧刃投。玉树笔花还着意，金绳雪干总须留。秦淮月色光无限，坐对萧萧芦荻洲。南还已畏朔风侵，羽檄悲传铁马音。金字还求惭往哲，纸袍终欲乞香林。辛勤敢诉孤僧意，欢喜原知长者心。他日海门敲磬罢，思君犹欲下高岑。
酬方梦也见赠次元韵·其一
作者：释今无
朝代：清
体裁：七言律诗

谈禅道韵维摩诘，文字功勋郭子仪。辽左雪中难寄语，长干竹里喜联诗。云侵夏榻书千帙，眼寄高峰杖一枝。若问曹源真滴水，总从清坐坐忘时。
酬方梦也见赠次元韵·其三
作者：释今无
朝代：清
体裁：七言律诗

法海吾师许共游，华胥智水出轻舟。高斋别号绀宫起，镌佛霜刀慧刃投。玉树笔花还着意，金绳雪干总须留。秦淮月色光无限，坐对萧萧芦荻洲。
酬方梦也见赠次元韵·其二
作者：释今无
朝代：清
体裁：七言律诗

薰风吹陆草频生，说偈拈花共一城。宝镜解开圆八角，眉棱拂后落双茎。孙弘有阁春何在，绿野无堂道已成。翳凤骖鸾仙骨在，还看羊角水云程。
酬方梦也见赠次元韵·其四
作者：释今无
朝代：清
体裁：七言律诗

南还已畏朔风侵，羽檄悲传铁马音。金字还求惭往哲，纸袍终欲乞香林。辛勤敢诉孤僧意，欢喜原知长者心。他日海门敲磬罢，思君犹欲下高岑。
酬陆义山中翰
作者：释今无
朝代：清
体裁：七言律诗

机云声价动词坛，数载长怀北斗看。路入岭头游兴阔，花寻江岸寺门寒。才分粉署诗尤丽，望在卿云道自安。丰采照人秋月近，海鸥从此欲飞难。
酬顾始庵步韵
作者：释今无
朝代：清
体裁：七言律诗

来暮歌声起穗城，东床况有白眉人。能斟琥珀吟清署，共对冰轮远市尘。秀色丰姿神自远，词源尔雅韵尤驯。欲寻许掾知何处，车笠相逢认此身。
采臣粮宪与社中诸公赴出泉梁吟草堂雅集之招予偶从雷峰便道亦与其盛奉和二律
作者：释今无
朝代：清

便从山径趁芳菲，为问参军白板扉。才羡玉麟机独敏，筵邀金马客原稀。娇娥半额花为国，宝鸭沉香月满帏。按节夜凉心已适，白云偏爱逐人飞。花黄月白暮烟霏，甓社珠浮白玉扉。乱后相逢人独好，歌中欢绝事还稀。谁探铃匣金盈手，莫采芙蓉香满帏。为倩长房施妙术，壶间迟放一乌飞。
采臣粮宪与社中诸公赴出泉梁吟草堂雅集之招予偶从雷峰便道亦与其盛奉和二律·其二
作者：释今无
朝代：清
体裁：七言律诗

花黄月白暮烟霏，甓社珠浮白玉扉。乱后相逢人独好，歌中欢绝事还稀。谁探铃匣金盈手，莫采芙蓉香满帏。为倩长房施妙术，壶间迟放一乌飞。
重九前三日彭退庵诠部汪汉翀水部招同王象先朱监师张雏隐梁芝五游蒲涧寺分赋得士字
作者：释今无
朝代：清
体裁：古风

扶胥空濛赤日起，白云山影秋声里。天风不吹平陆人，羊肠独挂寒泉水。山涛水部拉高朋，兼我閒閒一个僧。平生未到白云游，兹游兴发如飞腾。初行放眼无可放，草草松篁空怅望。拍肩意有洪厓公，片石亦令心神荡。菖蒲涧底登顿来，安期岩畔吾先丧。钩连石路空嵯峨，荒冈大脊拖明河。玉山易醉围金客，丹嶂难寻跨鹤窝。当时退之走华岳，玉箸双啼下不得。今日虽然涕未横，要使腰肢光辟易。帘泉滴水差解意，摩空一石尤苍翠。静窅悠然虚谷中，回风斜入寒光坠。来往摩娑不欲行，霏霏散雪时侵地。乍可烟霞一念深，等閒事业堪抛弃。一酌山泉酒十卮，人间至乐得斯时。恰似生还班定远，高眠水部即安期。嗟吁匡岳称名山，礧砢奇削出云间。横斜百里深黛色，仙姝媚妩盘双鬟。石磴丹梯鬼斧雄，龙蛇光怪有无中。湖风乍捲亦明灭，雪后苍厓玉不同。问予何事轻离此，却作珠江寒乞士。
重九前五日奉陪吴采臣粮宪入雷峰谒天老人
作者：释今无
朝代：清
体裁：七言律诗

官閒喜与野人同，欲叩真机访远公。江卧爱当中夜月，山行恰值九秋风。寒鸥映水微微白，短蓼迎船款款红。棒喝醒人今莫醒，此时沉醉即英雄。
钟秀才秉三以奇楠香坠赠别诗以谢
作者：释今无
朝代：清
体裁：七言律诗

珊瑚风急岛门秋，握手论交笑便投。玄理共君看鸭脚，名香赠我过牛头。蛮中土物南方贵，海国朋情世外留。每到溪桥三伏际，素纨摇曳想风流。
铁源赵典闱见访奉赠一律同入花田携二章见赠用予原韵即于花田叠詶其意
作者：释今无
朝代：清

虚江亭午日犹存，桂楫看花拨水痕。太乙使星分地轴，风霓到影入天门。平原易起芳时恨，丽句堪招北月魂。欲觅草青无处觅，明妃那得有孤村。新诗浮海尽先传，万里皇华已极天。入寺冷心窥石井，采风蛮语杂秋田。衣轻宝地嚣尘远，手绾明珰上国还。更询同游方学士，可探还有正中偏。
铁源赵典闱见访奉赠一律同入花田携二章见赠用予原韵即于花田叠詶其意·其一
作者：释今无
朝代：清
体裁：七言律诗

虚江亭午日犹存，桂楫看花拨水痕。太乙使星分地轴，风霓到影入天门。平原易起芳时恨，丽句堪招北月魂。欲觅草青无处觅，明妃那得有孤村。
铁源赵典闱见访奉赠一律同入花田携二章见赠用予原韵即于花田叠詶其意·其二
作者：释今无
朝代：清
体裁：七言律诗

新诗浮海尽先传，万里皇华已极天。入寺冷心窥石井，采风蛮语杂秋田。衣轻宝地嚣尘远，手绾明珰上国还。更询同游方学士，可探还有正中偏。
铁源赵典闱见访奉赠一律同入花田携二章见赠用予原韵即于花田叠詶其意采臣粮宪与社中诸公赴出泉梁吟草堂雅集之招予偶从雷峰便道亦与其盛奉和二律·其一
作者：释今无
朝代：清
体裁：七言律诗

便从山径趁芳菲，为问参军白板扉。才羡玉麟机独敏，筵邀金马客原稀。娇娥半额花为国，宝鸭沉香月满帏。按节夜凉心已适，白云偏爱逐人飞。
长夏久无雨酷暑佘素思朱书思两明府相访顷雨随至与澹归成韵投赠
作者：释今无
朝代：清

烈燄丛中嘶骏马，通身白汗做官人。爱君访我维舟处，一笑禅房尽是春。随车甘雨走神龙，莲气兰香入此中。满地弦歌明月夜，还须侧听凤城风。两邑风流开白社，一盘清俸共丹霞。旧时麟凤真来否，今见优昙一叶花。
长夏久无雨酷暑佘素思朱书思两明府相访顷雨随至与澹归成韵投赠·其一
作者：释今无
朝代：清
体裁：七言绝句

烈燄丛中嘶骏马，通身白汗做官人。爱君访我维舟处，一笑禅房尽是春。
长夏久无雨酷暑佘素思朱书思两明府相访顷雨随至与澹归成韵投赠·其三
作者：释今无
朝代：清
体裁：七言绝句

两邑风流开白社，一盘清俸共丹霞。旧时麟凤真来否，今见优昙一叶花。
长夏久无雨酷暑佘素思朱书思两明府相访顷雨随至与澹归成韵投赠·其二
作者：释今无
朝代：清
体裁：七言绝句

随车甘雨走神龙，莲气兰香入此中。满地弦歌明月夜，还须侧听凤城风。
长安逢韩掌邦时韩子拟出辽阳访剩师叔
作者：释今无
朝代：清
体裁：五言律诗

一从彭蠡别，几岁广陵居。已得谋身策，毋膏出塞车。路寒云气黑，霜苦月轮虚。不重空相见，知君愿有馀。
闻凌髭放脱白丹霞此寄
作者：释今无
朝代：清

旧虑消轩冕，新情戴笠瓢。水寒长见影，禅罢不过桥。空谷存孤足，灵根得异苗。昔时风穴谶，烁烁起云霄。眼老烟霞阔，尘轻岱华浮。几年无国土，今日有松楸。窗冷山飞叶，心明海息沤。再冬应得见，高腊笑云头。
闻凌髭放脱白丹霞此寄·其一
作者：释今无
朝代：清
体裁：五言律诗

旧虑消轩冕，新情戴笠瓢。水寒长见影，禅罢不过桥。空谷存孤足，灵根得异苗。昔时风穴谶，烁烁起云霄。
闻凌髭放脱白丹霞此寄·其二
作者：释今无
朝代：清
体裁：五言律诗

眼老烟霞阔，尘轻岱华浮。几年无国土，今日有松楸。窗冷山飞叶，心明海息沤。再冬应得见，高腊笑云头。
闻李紫澜解元秋捷寄此
作者：释今无
朝代：清
体裁：七言律诗

云山别后岁空长，此日惊闻折桂香。巨笔早曾期雪夜，燕花还喜踏春塘。奔云逸足鞭尤健，作赋鸿名志自强。我老扶筇频斫额，何时烧茗对匡床。
闻某故人得子此寄
作者：释今无
朝代：清
体裁：七言律诗

渥洼千里育神驹，白月光开掌上珠。八十文星原未老，一株玉树岂云孤。龙门有李看争御，禄阁无刘继此儒。远想故人多好事，为君欢喜望云衢。
闻见一病愈戏成
作者：释今无
朝代：清
体裁：五言律诗

忽闻君病剧，凄断不堪陈。旋得瞑眩药，犹惊矍铄神。树盆嘱后事，花罐取藏身。自此不须用，都应赠与人。
阳山守阃拨夫相送念无德以当纵之自去
作者：释今无
朝代：清
体裁：五言律诗

何忍劳人力，予生且自艰。天风吹短鬓，山月照衰颜。路入羊肠径，人行马面滩。追呼到穷谷，木客几曾閒。
阳春县
作者：释今无
朝代：清
体裁：五言律诗

小邑阳春县，荒冈䀨岭尖。停轮惜白日，买饭爱青帘。水米贱于布，山柴只换盐。欲询明日路，乡语不能兼。
阳春道中
作者：释今无
朝代：清
体裁：五言律诗

山到阳春好，人传电白奇。藤花行客采，鸟语土人知。当面天门出，横桥岚气移。蛮方如脱木，定胜是秋时。
陈南浦道兄为予图华阳秋色绘成即归金阊赋谢
作者：释今无
朝代：清
体裁：七言律诗

一幅山光满素屏，多君共有水云情。未须结社营茆屋，已见谈空拥化城。千树暮云遮鸟道，半塘寒水浸秋萍。华阳此别将成梦，记别何年共月明。
陈柱江应策不第以诗慰之且言别
作者：释今无
朝代：清
体裁：七言律诗

风流名已帝京闻，惊座陈家复见君。自有富钩归贾客，更无贫铗向田文。他年自展图南翮，此日谁空冀北群。出处穷通非所慰，独怜万里恨凫分。
陈牧芷孝廉游白岳归后掩关读藏经弥年欲有下询先以折柬并赠丁南羽佛相一轴佳韵一首率笔奉答
作者：释今无
朝代：清
体裁：七言律诗

名山归后掩幽窗，贝叶闻翻百虑降。可有义能融宝镜，更堪谁共对银缸。多时栽藕为高社，且自吟诗答大江。顶相持来须着耳，裴休过后更无双。
陈表学秋捷
作者：释今无
朝代：清
体裁：五言律诗

喜看惊座客，战胜向秋天。芳誉从人著，樨香入耳圆。路迎金阙日，裘阔玉河烟。绣佛龛前望，如君本少年。
陈闵孝入泮宫作此勖之
作者：释今无
朝代：清
体裁：古风

久蓄冠军才，利器尤凛烈。岂知斗牛光，即是丰城铁。应久跃天衢，沉郁气乃结。滴水起长鲸，修途飞广辙。一翼破洪濛，六月去乃歇。碧空散笔花，文坛飞玉屑。所少原非才，努力立名节。圣贤亦有书，云何号明哲。莫厌陋巷凉，独爱科名热。非澹志不明，是欲神易灭。古今名世人，视己犹未切。淫书过五车，落纸成两截。闾里岂不荣，身世已灭裂。爱子奋其雄，俊骨标奇嵲。进可开天阍，退亦堪立雪。世宝何足珍，聪明天所泄。岂容轻弃之，日削成封垤。而父具世资，秋香不足折。起视斯道难，每每向予说。不倦学倒行，以智询于拙。挟卷好趋庭，不独诗书诀。玉虹横十丈，急以一口啜。始知二酉山，曷可老豪杰。
陈静公典闱见过有赠
作者：释今无
朝代：清
体裁：七言律诗

九重衔命溯遐方，藜火高悬太乙光。冀北马空驱紫电，平舆龙出袭黄裳。洪钧气转风云壮，调燮机深岁月长。又向海门询下士，金炉寒煖见岩廊。
除夕和本师辛卯韵
作者：释今无
朝代：清
体裁：七言律诗

怀师又在大关东，朔气山光一夜中。残梦不离三峡寺，閒情偏逐五更风。年来善病心如死，日抱寒愁道未穷。幸喜烧冰依佛眼，灯花还与几人同。
雨中过先雪楼与梦也学士禅话
作者：释今无
朝代：清
体裁：七言律诗

飞埃九陌尽流金，居士楼边万竹阴。帘挂水晶寒映晕，诗堆白雪气尤深。全无绮语添文思，只有清言长道心。多少朱门敲未得，翛然贫对是知音。
雨气
作者：释今无
朝代：清
体裁：七言律诗

千山一霎泠如冰，积润先谋滴翠屏。拥坐孤襟见轻薄，长吟天宇失高清。鱼知生气迎船跃，鸠已分巢隔树鸣。昨夜毕星离月窟，沧江应壮水流声。
雨花台逢冯大
作者：释今无
朝代：清

世有奇男子，飘零可奈何。风尘一剑苦，涕泪十年多。榆塞留馀策，梅关发浩歌。相逢一相揖，忆别自蓬婆。茫茫湖海气，此别又何之。天道多艰日，英雄失路时。寒深辽左梦，愁到鬓边丝。直待封侯罢，云山与子期。家国两难归，天涯一布衣。空怀名世业，难采越山薇。掌握分星斗，悲歌动翠微。当年垂钓叟，八十尚牛矶。归思方寥寂，忽闻乡国音。君来征战里，我去草莱深。云水孤僧意，河山国士心。楼头笳吹动，又在石城阴。
雨花台逢冯大·其一
作者：释今无
朝代：清
体裁：五言律诗

世有奇男子，飘零可奈何。风尘一剑苦，涕泪十年多。榆塞留馀策，梅关发浩歌。相逢一相揖，忆别自蓬婆。
雨花台逢冯大·其三
作者：释今无
朝代：清
体裁：五言律诗

家国两难归，天涯一布衣。空怀名世业，难采越山薇。掌握分星斗，悲歌动翠微。当年垂钓叟，八十尚牛矶。
雨花台逢冯大·其二
作者：释今无
朝代：清
体裁：五言律诗

茫茫湖海气，此别又何之。天道多艰日，英雄失路时。寒深辽左梦，愁到鬓边丝。直待封侯罢，云山与子期。
雨花台逢冯大·其四
作者：释今无
朝代：清
体裁：五言律诗

归思方寥寂，忽闻乡国音。君来征战里，我去草莱深。云水孤僧意，河山国士心。楼头笳吹动，又在石城阴。
雨雪
作者：释今无
朝代：清
体裁：古风

北风吹水水不结，只为寒雨不为雪。雪上衣裳尚可拂，雨湿衣裳寒切骨。一驴昨夜复钉蹄，夜行只好打前失。两膝夹骡痛难忍，一身负水坐难稳。鞭缰在驭骡则驯，随鞍落镫骡则奋。死生离地只尺馀，死生在眼心尤紧。予生多役信未安，利名于我竟何干。与人共作风尘客，却把风尘别眼看。
雪
作者：释今无
朝代：清
体裁：七言律诗

六出寒花掩路尘，飞空扑面最相亲。石桥晒日疑归夜，朔气侵肌已损神。草木光浮新世界，须眉白尽老成人。泰阶已见平如砥，更报丰年入好春。
雪
作者：释今无
朝代：清
体裁：七言律诗

摇心夺目瑞光浓，旅梦初回午夜中。共有情怀悲故国，忽无天地独凌风。鸿鸣大泽惭霜羽，树尽琼枝比月宫。谁识此中真富贵，锦堂春色未曾工。
雪
作者：释今无
朝代：清

质变三山雨，寒添五岭风。自怜沟壑白，犹喜树枝空。乌鹊亦无意，冰霜竟不同。夜炉柮榾火，留兴与山翁。人皆怜洁白，岂敢信严威。不使惊鸿翼，偏令近马蹄。石光深处透，草色静中迷。夜夜山钟起，随风度隔溪。与世能无热，持身一味寒。笑随风入谷，閒对月凭栏。骏马一鞭过，高僧两眼看。到春啼杜宇，不觉泪漫漫。寒光垂大漠，亦可代秦台。心胆尔能照，肝肠我自灰。飘零华表鹤，寂寞岭头梅。且尽一杯茗，随他草木催。高人閒磊落，野衲静？毵。山浅云千叠，寒深月一庵。只应同日化，难与玉俱函。几多天外意，谁为寄江南。寂寞掩山斋，萧条见素怀。入城愁马踏，傍涧爱云霾。晕出淮南管，寒添懒瓒柴。年年对搔鬓，吟咏一无涯。畏热难伦水，虚明只共天。自知摇落后，不受一人怜。白足眠云老，庞眉坐石穿。未能供寂寞，肠断为残年。我行泉壑下，如在梦魂中。何曾一点白，得傍夜炉红。故柳衰欲死，溪云澹复空。平生萧索意，不解逐春风。长边不厌厚，千叠马蹄痕。客路多愁晚，疏林殊未昏。鸟寒深啄月，猿寂暗啼魂。何处寻高士，随云过隔村。万里乾坤眼，一山住去情。松枝千点重，月色半帘轻。内热怜予瘦，高寒念客惊。何人欹枕卧，遥见暮云平。
雪·其一
作者：释今无
朝代：清
体裁：五言律诗

质变三山雨，寒添五岭风。自怜沟壑白，犹喜树枝空。乌鹊亦无意，冰霜竟不同。夜炉柮榾火，留兴与山翁。
雪·其七
作者：释今无
朝代：清
体裁：五言律诗

畏热难伦水，虚明只共天。自知摇落后，不受一人怜。白足眠云老，庞眉坐石穿。未能供寂寞，肠断为残年。
雪·其三
作者：释今无
朝代：清
体裁：五言律诗

与世能无热，持身一味寒。笑随风入谷，閒对月凭栏。骏马一鞭过，高僧两眼看。到春啼杜宇，不觉泪漫漫。
雪·其九
作者：释今无
朝代：清
体裁：五言律诗

长边不厌厚，千叠马蹄痕。客路多愁晚，疏林殊未昏。鸟寒深啄月，猿寂暗啼魂。何处寻高士，随云过隔村。
雪·其二
作者：释今无
朝代：清
体裁：五言律诗

人皆怜洁白，岂敢信严威。不使惊鸿翼，偏令近马蹄。石光深处透，草色静中迷。夜夜山钟起，随风度隔溪。
雪·其五
作者：释今无
朝代：清

高人閒磊落，野衲静？毵。山浅云千叠，寒深月一庵。只应同日化，难与玉俱函。几多天外意，谁为寄江南。
雪·其五
作者：释今无
朝代：清
体裁：五言律诗

高人閒磊落，野衲静𣰦毵。山浅云千叠，寒深月一庵。只应同日化，难与玉俱函。几多天外意，谁为寄江南。
雪·其八
作者：释今无
朝代：清
体裁：五言律诗

我行泉壑下，如在梦魂中。何曾一点白，得傍夜炉红。故柳衰欲死，溪云澹复空。平生萧索意，不解逐春风。
雪·其六
作者：释今无
朝代：清
体裁：五言律诗

寂寞掩山斋，萧条见素怀。入城愁马踏，傍涧爱云霾。晕出淮南管，寒添懒瓒柴。年年对搔鬓，吟咏一无涯。
雪·其十
作者：释今无
朝代：清
体裁：五言律诗

万里乾坤眼，一山住去情。松枝千点重，月色半帘轻。内热怜予瘦，高寒念客惊。何人欹枕卧，遥见暮云平。
雪·其四
作者：释今无
朝代：清
体裁：五言律诗

寒光垂大漠，亦可代秦台。心胆尔能照，肝肠我自灰。飘零华表鹤，寂寞岭头梅。且尽一杯茗，随他草木催。
雷峰山寮口占
作者：释今无
朝代：清

渐老知身累，心情日日阑。事妨孤坐少，梦觉五更寒。鹤语荒岗白，风鸣木叶丹。最嫌潮与汐，不许几人看。黄金那可铸，握手泪涟洏。共作他生别，如看花落时。草虫悲更切，灯影梦还痴。静理萧萧鬓，吾行恐未迟。大陆鸺鹠响，孤魂逐瞑烟。百忧攻五尺，寸土陷双拳。夜雨侵人泪，天心夺世缘。斯人安可得，古道在林泉。骨冷岩花好，空还旧器除。半尘金菡萏，一镜玉蟾蜍。地脉无风火，松声有卷舒。瞥然孤念起，随意借吾庐。夜壑藏舟急，天风鼓箨轻。有刀分肺腑，无传写平生。旧榻眠吾病，新秋送汝行。两年伤悼意，衰飒旅魂惊。待死心还热，原空事未消。艰难菩萨行，辛苦病魔娇。冷意营新塔，孤灯照药瓢。交情那可已，哭汝向溪桥。
雷峰山寮口占·其一
作者：释今无
朝代：清
体裁：五言律诗

渐老知身累，心情日日阑。事妨孤坐少，梦觉五更寒。鹤语荒岗白，风鸣木叶丹。最嫌潮与汐，不许几人看。
雷峰山寮口占·其三
作者：释今无
朝代：清
体裁：五言律诗

大陆鸺鹠响，孤魂逐瞑烟。百忧攻五尺，寸土陷双拳。夜雨侵人泪，天心夺世缘。斯人安可得，古道在林泉。
雷峰山寮口占·其二
作者：释今无
朝代：清
体裁：五言律诗

黄金那可铸，握手泪涟洏。共作他生别，如看花落时。草虫悲更切，灯影梦还痴。静理萧萧鬓，吾行恐未迟。
雷峰山寮口占·其五
作者：释今无
朝代：清
体裁：五言律诗

夜壑藏舟急，天风鼓箨轻。有刀分肺腑，无传写平生。旧榻眠吾病，新秋送汝行。两年伤悼意，衰飒旅魂惊。
雷峰山寮口占·其六
作者：释今无
朝代：清
体裁：五言律诗

待死心还热，原空事未消。艰难菩萨行，辛苦病魔娇。冷意营新塔，孤灯照药瓢。交情那可已，哭汝向溪桥。
雷峰山寮口占·其四
作者：释今无
朝代：清
体裁：五言律诗

骨冷岩花好，空还旧器除。半尘金菡萏，一镜玉蟾蜍。地脉无风火，松声有卷舒。瞥然孤念起，随意借吾庐。
静福寒林
作者：释今无
朝代：清
体裁：七言律诗

银色麒麟锦凤皇，藐姑乘后地犹香。秦庭献策安期去，汉代谈丛曼倩狂。劲节不教松柏占，仙云独引古今长。禅宫消歇寒林在，夜夜蟾光照渺茫。
韶石舟中
作者：释今无
朝代：清

夜行将落月，寒看欲曙天。事抛离岸后，心系放舟前。暝色攻衫薄，繁霜滴缆圆。此中辛苦意，专为送流年。于我原无事，因人倍复忙。雁归燕地雪，客犯岭头霜。山木何曾脱，江云只是长。所嗟非气候，别有旅魂伤。偶然为此役，行止笑难期。入夜依沙际，长吟山峡时。嶂深猿穴壮，名在水云疑。我亦从兹悟，寒江酌一卮。已见三秋雁，犹行十月风。往来无至计，得丧欲将穷。沙迥寒鸥白，山高夜火红。空将寥廓意，独宿暮烟中。世岂藏名地，山当骤鹿宜。偏舟生范蠡，片石死要离。寂寞惟看月，经营不及时。此时松柏色，难得是高枝。别俗敦高尚，和光贵大乘。自来同嚼蜡，今更欲餐冰。白发徒兼鬓，黄金不作绳。孤舟迎浪上，此处若为平。蒙叟梦先得，彭篯术未工。露兼凉月下，影逐大江空。雨过啼閒鸟，天低落近虹。玉鞭吾欲把，帝座莫为通。无事孤骞兴，秋江一棹寻。不因今日役，亦有此时心。星起猿啼泽，人醒月在林。更寻何处宿，前路一灯深。才别还相逐，同行落后波。世难知己少，路远受风多。谷口云初断，樯阴雁已过。相看虚岁月，不及一渔蓑。今岁菊花候，舟行未暂停。枫林秋岸赤，石色峡中青。身倦重朝梦，鸥寒集晚汀。微愁无计遣，力不到参苓。
韶石舟中·其一
作者：释今无
朝代：清
体裁：五言律诗

夜行将落月，寒看欲曙天。事抛离岸后，心系放舟前。暝色攻衫薄，繁霜滴缆圆。此中辛苦意，专为送流年。
韶石舟中·其七
作者：释今无
朝代：清
体裁：五言律诗

蒙叟梦先得，彭篯术未工。露兼凉月下，影逐大江空。雨过啼閒鸟，天低落近虹。玉鞭吾欲把，帝座莫为通。
韶石舟中·其三
作者：释今无
朝代：清
体裁：五言律诗

偶然为此役，行止笑难期。入夜依沙际，长吟山峡时。嶂深猿穴壮，名在水云疑。我亦从兹悟，寒江酌一卮。
韶石舟中·其九
作者：释今无
朝代：清
体裁：五言律诗

才别还相逐，同行落后波。世难知己少，路远受风多。谷口云初断，樯阴雁已过。相看虚岁月，不及一渔蓑。
韶石舟中·其二
作者：释今无
朝代：清
体裁：五言律诗

于我原无事，因人倍复忙。雁归燕地雪，客犯岭头霜。山木何曾脱，江云只是长。所嗟非气候，别有旅魂伤。
韶石舟中·其五
作者：释今无
朝代：清
体裁：五言律诗

世岂藏名地，山当骤鹿宜。偏舟生范蠡，片石死要离。寂寞惟看月，经营不及时。此时松柏色，难得是高枝。
韶石舟中·其八
作者：释今无
朝代：清
体裁：五言律诗

无事孤骞兴，秋江一棹寻。不因今日役，亦有此时心。星起猿啼泽，人醒月在林。更寻何处宿，前路一灯深。
韶石舟中·其六
作者：释今无
朝代：清
体裁：五言律诗

别俗敦高尚，和光贵大乘。自来同嚼蜡，今更欲餐冰。白发徒兼鬓，黄金不作绳。孤舟迎浪上，此处若为平。
韶石舟中·其十
作者：释今无
朝代：清
体裁：五言律诗

今岁菊花候，舟行未暂停。枫林秋岸赤，石色峡中青。身倦重朝梦，鸥寒集晚汀。微愁无计遣，力不到参苓。
韶石舟中·其四
作者：释今无
朝代：清
体裁：五言律诗

已见三秋雁，犹行十月风。往来无至计，得丧欲将穷。沙迥寒鸥白，山高夜火红。空将寥廓意，独宿暮烟中。
顿修欲掩关汉阳峰寄之
作者：释今无
朝代：清
体裁：七言律诗

廿年同学许同心，南北东西直至今。岂为再苏求阒寂，不堪牢落委浮沉。云侵古桧形犹剥，雪照孤僧意独深。我已尘埃风满面，只教人在水边寻。
顿修省觐苕上痛堪家难事后返栖贤久未入岭诗以速之
作者：释今无
朝代：清
体裁：五言律诗

伤心看已过，几作覆巢馀。大难频忧汝，生还但寄书。山深风木苦，师远道颜疏。应早趋瓢笠，繁心一解予。
顿修自髫水丁家难后掩关匡庐复归雷峰即以是日入侍寮诗以志喜
作者：释今无
朝代：清
体裁：五言律诗

关掩伤心后，人归芳草前。祇须长见面，不必问流年。三佛香能爇，千秋愿未圆。衰宗期努力，谁是着先鞭。
题伍铁山牡丹转赠李言兑
作者：释今无
朝代：清
体裁：古风

鸠艾山人蓄奇思，泼墨时画牡丹树。浓淡轻盈比赵昌，葳蕤枝叶精神藏。富贵自然天上落，烟云眼底相翱翔。去年寄我此一幅，古道春风常在目。有时挂壁对枯禅，恰如陆亘遇南泉。同根万物异非异，明珠一粒走冰盘。吁嗟山人得志时，綵笔战胜万人知。澄清壮志今已矣，考槃歌彻山之嵋。金支瑶草恣幽采，颜如渥丹色不改。人生出处固有定，适意何必皆高车。吾友李君琼之秀，精鍊一经今白首。文情跌宕自激昂，丰城之气终干斗。今年见弃未称意，牢骚别我还分手。分手索我此画图，赠君胜赠金错刀。琼海之波千尺涛，关情送远秋云高。归去烧香静披对，静定方知动者劳。
题波罗庙达奚司空
作者：释今无
朝代：清
体裁：五言律诗

绝域无归日，炎州列汉官。波声乡梦远，海色泪痕乾。遗泽千秋古，蛮烟百代寒。如今方羡汝，难得是衣冠。
题王伯子四雅亭
作者：释今无
朝代：清
体裁：古风

偶亭主人清且贤，弹琴问政何翩翩。黎童蛮女歌来暮，渡海孤僧逢偏早。文章词赋日相投，一别三年长秋草。去秋又搆四雅亭，衣冠满座百壶倾。习家池馆日相求，竹林之下风飕飕。棋声诗思皆劲敌，即此可以凌王侯。中少一幅乞人笔，续貂岂堪容此物。濡毫树底为君挥，胜事留传在翠微。
题腰跕旅店壁
作者：释今无
朝代：清
体裁：七言绝句

此意岂当詶日月，乾坤无处寄閒身。道傍多少虬髯客，尽是区区行路人。
题蒋徂来明府八骏图
作者：释今无
朝代：清

地厚凝云暗，天高积雪长。一声过大宛，万里到扶桑。空旷随青草，驱驰限紫缰。旅魂劳易倦，托尔在斜阳。不怨孙阳去，方怜逸足来。人名高凤阁，雪路困龙媒。绿水嘶时涷，红云踏处开。深思长独立，未必胜无才。
题蒋徂来明府八骏图·其一
作者：释今无
朝代：清
体裁：五言律诗

地厚凝云暗，天高积雪长。一声过大宛，万里到扶桑。空旷随青草，驱驰限紫缰。旅魂劳易倦，托尔在斜阳。
题蒋徂来明府八骏图·其二
作者：释今无
朝代：清
体裁：五言律诗

不怨孙阳去，方怜逸足来。人名高凤阁，雪路困龙媒。绿水嘶时涷，红云踏处开。深思长独立，未必胜无才。
题赵裕子绘卫天山寿山图
作者：释今无
朝代：清
体裁：古风

燕然之山雄九边，盘拱玉京如环连。层冰叠雪气蒸郁，千松万柏寒参天。裕子赵君臂有神，点染纸笔描逼真。命意初不在此山，微得其气已惊人。裕子八十已过五，骨形如鹤神踽踽。双鬓不减燕然雪，才华跌宕秋江月。银筒丹井不须窥，笑持荷叶胜刀圭。天山礧砢殆其俦，村头独坐疑沧洲。万事若能随手歇，置身此幅堪夷犹。
题雪竹赠人
作者：释今无
朝代：清

罗浮遍岭自离披，葛令丹砂炼熟时。长得筼筜千万斛，雪深应有凤凰知。虚心节节自玲珑，松柏何曾独耐风。一线月纶照深雪，与君长在月明中。
题雪竹赠人·其一
作者：释今无
朝代：清
体裁：七言绝句

罗浮遍岭自离披，葛令丹砂炼熟时。长得筼筜千万斛，雪深应有凤凰知。
题雪竹赠人·其二
作者：释今无
朝代：清
体裁：七言绝句

虚心节节自玲珑，松柏何曾独耐风。一线月纶照深雪，与君长在月明中。
飓风歌
作者：释今无
朝代：清
体裁：古风

天定喜兮天或怒，蚩蚩那得识其故。珠江千顷软琉璃，招招利涉人争渡。阴霾倏忽收日月，天地惨澹失云路。风师河伯皆颠狂，各驱部类恣奋强。雨龙带海朝玉皇，汇撮天河添霔霶。风轮旋转更飙猛，拉折地轴破天纲。六鳌缩项项肤裂，三山箕碎沉岌嶪。邓林一夜尽飞空，狖号猿啼声间切。可怜数里散穷檐，大块噫气一时咽。兵来贼去多苦辛，亦喜踪迹顿磨灭。海幢寺向珠水湄，香灯寥落草离离。贼过仲春如水洗，愁来九夏复风吹。飓风吹兮捲水入，珠玑百斛侵人湿。轰雷不救屋宇倾，空园只抱瓜芋泣。行僧粗莽难守饥，持钵不得心魂疲。食指三千徒落落，冷黔数座苦漓漓。豆苗枯瘦禾苗死，欲走咫尺阻乱离。分同黎庶遭劫运，事事不敢怨疮痍。更愿还吹十日风，白骨撑拄偿天公。
飞云顶寄博罗胡正庵明府
作者：释今无
朝代：清
体裁：七言律诗

千涧寒飞万木头，醇风顿觉此中收。弹琴仙吏能为政，采药山人竟薄侯。红树染霜何日老，青鸾啼客过云幽。欲持此意终宵讲，载酒王丹野外留。
飞瀑
作者：释今无
朝代：清
体裁：七言律诗

芙蓉一簇绣难成，日夜龙津泻玉声。白向月明高士意，绿沉碧落绮罗情。看奇自易生吟兴，命笔真难遣墨卿。欲拟絺衣当溽暑，石头横卧未曾醒。
马潜庵宪副以折柬讯予参禅下手工夫及天堂地狱所以生起之因欲得二诗应命赋之 其一 参禅诗
作者：释今无
朝代：清
体裁：古风

日夕群动中，念虑自来往。其始体空寂，奔腾自成党。趋喧既失寂，逐暗已背朗。有本因于无，繁亦从约长。安得旷达人，了然发遐想。慧刃割凡情，朱弦奏新响。会理融百途，鞭过敌成两。铁牛阑稻花，玉童严金杖。此处稍偏颇，实际便卤莽。损之复损之，神明渐空广。垢尽铜自明，厥功乃不赏。心境忌烦理，微乐不可享。一涶足涴蝇，曷为羁大象。有即吃茶条，无亦与一掌。靡滞气便雄，非今亦非曩。华嵩倒垂看，青天平地上。正如夹脊间，伸手搔着痒。家藏不龟药，勿事缏繴纺。不须从外借，悠然满书幌。
马潜庵宪副以折柬讯予参禅下手工夫及天堂地狱所以生起之因欲得二诗应命赋之 其二 天堂地狱诗
作者：释今无
朝代：清
体裁：古风

神明自圆固，犀利无与比。皎洁自摇动，突然有念起。起则号为妄，相继不可止。如眼着手捏，大地如浮水。空花落缤纷，红紫扫桃李。谓无已见之，呼实岂正理。其咎在伊何，不过此手耳。手去眼自宁，乱境亦戢弭。拙者但罪境，此境难除矣。夜台与玉霄，空花堪比拟。吾人一念放，不觉为物使。才放便囿物，精华成糠秕。弊絮逐棘途，百怒无一喜。即此一放心，好眼忽加指。本体既云变，境即生恶美。金阙丽天门，琉璃浮凤尾。洛神罗袜轻，五铢双鬟子。玉虬驾仙飙，琼浆饮达士。刘向列仙书，不独为我始。重壤铸铁城，赤烧遍遐迩。紫瞳蓝面翁，炉韛攻心肺。陈平冠玉人，忽然成犬豕。身既公刘虔，舌亦遭耘耔。二境反掌间，酸甜不相似。以为不实有，眼岂无红紫。以为不实无，除指乃能已。此中除指方，有虑即罪己。内抱明白翁，步步皆能视。如我曹溪言，知识从内扯。正念名佛生，邪念名佛死。一座安乐窝，年来皆颓圮。为报高明人，相助以为理。
马潜庵宪副以折柬讯予参禅下手工夫及天堂地狱所以生起之因欲得二诗应命赋之·参禅诗
作者：释今无
朝代：清

日夕群动中，念虑自来往。其始体空寂，奔腾自成党。趋喧既失寂，逐暗已背朗。有本因于无，繁亦从约长。安得旷达人，了然发遐想。慧刃割凡情，朱弦奏新响。会理融百途，鞭过敌成两。铁牛阑稻花，玉童严金杖。此处稍偏颇，实际便卤莽。损之复损之，神明渐空广。垢尽铜自明，厥功乃不赏。心境忌烦理，微乐不可享。一涶足涴蝇，曷为羁大象。有即吃茶条，无亦与一掌。靡滞气便雄，非今亦非曩。华嵩倒垂看，青天平地上。正如夹脊间，伸手搔着痒。家藏不龟药，勿事缏繴纺。不须从外借，悠然满书幌。神明自圆固，犀利无与比。皎洁自摇动，突然有念起。起则号为妄，相继不可止。如眼着手捏，大地如浮水。空花落缤纷，红紫扫桃李。谓无已见之，呼实岂正理。其咎在伊何，不过此手耳。手去眼自宁，乱境亦戢弭。拙者但罪境，此境难除矣。夜台与玉霄，空花堪比拟。吾人一念放，不觉为物使。才放便囿物，精华成糠秕。弊絮逐棘途，百怒无一喜。即此一放心，好眼忽加指。本体既云变，境即生恶美。金阙丽天门，琉璃浮凤尾。洛神罗袜轻，五铢双鬟子。玉虬驾仙飙，琼浆饮达士。刘向列仙书，不独为我始。重壤铸铁城，赤烧遍遐迩。紫瞳蓝面翁，炉韛攻心肺。陈平冠玉人，忽然成犬豕。身既公刘虔，舌亦遭耘耔。二境反掌间，酸甜不相似。以为不实有，眼岂无红紫。以为不实无，除指乃能已。此中除指方，有虑即罪己。内抱明白翁，步步皆能视。如我曹溪言，知识从内扯。正念名佛生，邪念名佛死。一座安乐窝，年来皆颓圮。为报高明人，相助以为理。
高唐道中
作者：释今无
朝代：清
体裁：七言律诗

提鞭无力自行迟，亦为寒霜亦为诗。觅句喜当晴雪际，受风多在渡河时。十年讲席心魂懒，万里残冬客路疲。谁扫绿萝云外屋，却怜吾道苦驱驰。
高唐道中
作者：释今无
朝代：清
体裁：七言绝句

淅淅风高不可支，又寻封领买狐狸。一天白雪悲行客，满口黄沙嚼涷梨。
高澹庵明府解官此赠
作者：释今无
朝代：清
体裁：七言律诗

番阳解绶事全非，如水臣心对夕晖。金马道高徒有赋，玉琴典尽已无衣。新花绕县枝偏长，旧雪填河梦未归。大略自堪民社寄，藜光常照董家帷。
鸟
作者：释今无
朝代：清
体裁：古风

一鸟投深林，千群竞相逐。始知鸟雀心，亦不事孤独。朝引出郊原，暮引归空谷。秋叫秋霜寒，春鸣春草绿。谁云乞野人，一块果天福。谁嗟白额鱼，却为豫且辱。荣辱宁几何，一身苦不足。但食沙边鱼，莫啄田中粟。粟本人所争，争心起倾覆。一旦布网罗，却同鱼与肉。
鹧鸪声
作者：释今无
朝代：清
体裁：七言律诗

湿烟初散数声啼，星挂山头月挂溪。梦去华胥原窈窅，醒来蝴蝶尚凄迷。廿年心事人称老，一夜花枝雨落齐。若使紫髯碧眼客，长听只合醉如坭。
鹰爪兰
作者：释今无
朝代：清
体裁：七言律诗

石上寒松未易邻，寄根犹得傲江滨。不因幽谷留浓叶，更有馀香佩远人。半亩驻深莲社月，百年占尽岭南春。名园已是无寻处，飞过苍鹰爪独新。
黄扶升陶昭美苏式容何玉琪过访次韵奉答
作者：释今无
朝代：清
体裁：七言律诗

不厌拖鞋礼数疏，江干长得接高车。经多乱世应探道，阅尽时人莫读书。白发可堪频过雁，黄尘何事苦乘驴。山中无限清凉地，岂独田田几叶蕖。
黄犬行
作者：释今无
朝代：清
体裁：古风

舟中一黄犬，短小身躯皮骨软。心魂在眼不住转，疑云吠浪声尤远。掌船老妪抚摩久，朝昏饮食同无有。船头吹风妪意怒，黄犬低头愁日暮。船尾吹风妪意喜，黄犬船头跃船尾。将军独马大塞行，未必可以同生死。依沙泊船上牵枝，黄犬亦上打狐狸。岸曲潆洄水间之，黄犬独立心迟迟。不唯黄犬独立心迟迟，妪手捉舵心亦驰。挥手令之上高坡，黄犬翻身无一时。水深苔滑复急流，黄犬横截如轻鸥。振身洒雨立船头，妪也微笑心悠悠。当时李斯错牵犬，犬亦错与李斯游。东门路惯死公侯，狡兽铁爪复何仇，愿与老妪长相守。
黄端四大士祝词
作者：释今无
朝代：清

玉麈长挥意气中，白门春色古今同。法交却得如金石，七宝莲花一朵红。鹤语先从白下过，何人戴得瑞光多。心胸不数陈同父，万里云霄一太阿。黄金台上未生尘，郭乐回看不计春。一颗寒星离宝月，欣君却是太平人。挟得明珠烁太虚，棘津何事尚为渔。狗监徒识文园赋，天禄何人解读书。横阔乾坤镜象中，齐听众窍奏天风。只今帷幄深深处，一着真回造化工。慈心密行见津梁，碧海如杯湿大荒。万顷邓林春色好，岂知庭树已成行。匣底芙蓉泛雪波，笔花终古薄银河。丈夫身量知多少，不向麒麟阁上过。支遁真同许掾游，如今芳迹在浮丘。银缸几度羲皇话，却笑彭篯易白头。贝叶花开菊又黄，雁声历历起寒塘。珊瑚洲上云千叠，都向君家绕画梁。
黄端四大士祝词·其一
作者：释今无
朝代：清
体裁：七言绝句

玉麈长挥意气中，白门春色古今同。法交却得如金石，七宝莲花一朵红。
黄端四大士祝词·其七
作者：释今无
朝代：清
体裁：七言绝句

匣底芙蓉泛雪波，笔花终古薄银河。丈夫身量知多少，不向麒麟阁上过。
黄端四大士祝词·其三
作者：释今无
朝代：清
体裁：七言绝句

黄金台上未生尘，郭乐回看不计春。一颗寒星离宝月，欣君却是太平人。
黄端四大士祝词·其九
作者：释今无
朝代：清
体裁：七言绝句

贝叶花开菊又黄，雁声历历起寒塘。珊瑚洲上云千叠，都向君家绕画梁。
黄端四大士祝词·其二
作者：释今无
朝代：清
体裁：七言绝句

鹤语先从白下过，何人戴得瑞光多。心胸不数陈同父，万里云霄一太阿。
黄端四大士祝词·其五
作者：释今无
朝代：清
体裁：七言绝句

横阔乾坤镜象中，齐听众窍奏天风。只今帷幄深深处，一着真回造化工。
黄端四大士祝词·其八
作者：释今无
朝代：清
体裁：七言绝句

支遁真同许掾游，如今芳迹在浮丘。银缸几度羲皇话，却笑彭篯易白头。
黄端四大士祝词·其六
作者：释今无
朝代：清
体裁：七言绝句

慈心密行见津梁，碧海如杯湿大荒。万顷邓林春色好，岂知庭树已成行。
黄端四大士祝词·其四
作者：释今无
朝代：清
体裁：七言绝句

挟得明珠烁太虚，棘津何事尚为渔。狗监徒识文园赋，天禄何人解读书。
黄龙洞閒居
作者：释今无
朝代：清
体裁：七言律诗

千尺寒流洗石颜，平分绣岭即仙斑。衣尘有迹云能澹，秋思难明意未閒。骤鹿食花斜踏涧，残虹行雨晚归山。只须料理藏衰鬓，此外原来尽可删。
黎似仲秋捷
作者：释今无
朝代：清
体裁：七言律诗

南溟奋翼是冲霄，上苑春红历乱飘。几世书声添巨笔，千秋文字副当朝。白华诗向霞亭熟，紫色云从玉阙饶。最是罗浮高见日，喜君衣履御仙飙。
黎子以英州山见贻作供石歌
作者：释今无
朝代：清
体裁：古风

峨嵋居士有逸想，声名如山，才华万丈。星芒月角恣幽赏，到处卿云随迭宕。观山画水悟流波，胜因惯用无生奖。手撚玉麈探禅窟，金山老宿毫光密。半偈难消玛瑙杯，一言易变琉璃质。补天五色鍊之馀，女娲失手苍龙得。珊瑚树底浸逾红，老蚌腹中光篆刻。丝文腻理天孙织，波声消歇太湖黑。五千年后出人间，光印森罗皆辟易。居士得之献老禅，金盘擎出烛人天。珠池玉岭工力拙，八珍安可笑金仙。已矣哉，旧事风流祇自传，亲眼不见亦徒然。丈夫志气超千古，华嵩岱霍如浮烟。黄河水源跨万里，一笑直倒昆崙巅。不欲干情岳，岂肯滞心田。何况眇小如丘壑，厌立云头看星落。襄阳伏地未必痴，放诞安知无所托。但令此志慕山林，一寸轻埃足寥廓。君不见当年金谷围虚空，千株玉树金芙蓉。凤啼深碧梧桐老，莺啭初红二月中。月色无光九华燄，冰喉翠管五云乱。黄金有炭不铸人，东门无路遭轻贱。黎子志趣自非常，卓识曾经几回鍊。入怀雀见霜钩白，观空意笑夷门浅。贻我云根溢一船，胸中洒落如飞箭。洪濛自此夜钟深，又移往事到如今。
东湖坐雨
作者：释元志
朝代：清
体裁：五言律诗

月影不离水，竹声时到堂。检书忘旦暮，与砚共行藏。十里湖光晓，千函贝叶香。何缘时到此，秋雨闭山房。
宿化城庵
作者：释元志
朝代：清
体裁：七言律诗

负郭精蓝此最幽，长堤风细柳丝柔。斋钟远入春湖雨，梵呗惊回古渡鸥。自有神鱼沾世泽，绝无渔网下清流。南薰似爱疏狂客，吹散匡床万种愁。
梦至梅里·其一
作者：释南潜
朝代：清
体裁：古风

晨起意不怿，梦断吴天空。极目西南角，越山青几重。夏云无意绪，堆作千万峰。游子乱方寸，踯躅将何从。
梦至梅里·其二
作者：释南潜
朝代：清
体裁：古风

小立青松根，新梦聊自理。恍愡梅里行，孤村影寒水。离亲雪晴中，莺声今复尔。母子话溪堂，斜阳射衣紫。
泊青县
作者：释大汕
朝代：清

扁舟秋水采芙蓉，夕照河亭乱草蛩。堤畔暮鸦依老树，风前落叶应疏钟。归人乘月来清啸，断雁鸣霜度远峰。记得当年游览处，城边不见两株松。
烟雨楼夜泊
作者：释宗渭
朝代：清
体裁：七言律诗

落帆亭畔草芊芊，放鹤洲边好泊船。片席凉分三面水，半湖暝接万家烟。乌啼霁月高秋晚，角吹清霜旅梦悬。虽有胜情无胜具，凭栏凝眺重凄然。
黄山行
作者：释弘仁
朝代：清
体裁：七言绝句

坐破苔衣第几重，梦中三十六芙蓉。倾来墨沈堪持赠，恍惚难名是某峰。
辛丑赴金粟宿鹤洲
作者：释弘储
朝代：清
体裁：七言绝句

竹光水影荡回廊，叠碧飞青鹤路长。身入米家图画里，野航清晓坐潇湘。
与与了上人话旧
作者：释敬安
朝代：清

当时楚水岳云间，持钵从游鬓未斑。一十二年如电拂，白头相对话岐山。
与长沙袁俊良总戎过育王岭
作者：释敬安
朝代：清

日暮烟钟鸣，归路西风紧。夕阳在寒山，马蹄踏人影。
东禅寺与达公夜话
作者：释敬安
朝代：清

定中孤月自常明，身外浮云屡变更。欲舍福田纡国计，每谈净理厌诗名。渡杯祇恐鱼龙觉，施食还怜鸟雀争。天上人间尽调怅，与师惟有證无生。
中和日与程睫园过东洲讲舍邀雷小秋罗云岩廖卓夫姚·瑞麟游小罗汉寺作
作者：释敬安
朝代：清

春风一微扇，草木含新荑。佳兹微雨晴，复与赏心携。鼓枻溯洪流，扬帆便轻飔。洲渚绿方盈，霞彩垂光仪。讲肄集群彦，矫矫鸾凤姿。兰蕙馥其馨，德义为之基。洙泗若可接，孔墨道宁疑。共美绀园游，同礼天人师。明灯皎智焰，觉树耸高枝。境幽性所惬，理胜情无疲。良辰勿可谖，倾耳希新辞。
九华山
作者：释敬安
朝代：清

九华实仙都，重岩蕴神宅。弭棹倦惊涛，瞻云慰良觌。远抗庐霍高，兀若星辰偪。霜壑流晓丹，秋峦散遥碧。远近生异容，天山共一色。伊余慕肥遁，逢山惬幽寂。徒眩耳目奇，未就烟霞息。思欲禦泠风，曷由生羽翼。玄关宁我扃，灵境冀孤历。
九日寄天童秋林老宿
作者：释敬安
朝代：清

满城风雨动幽思，正是重阳放菊时。遥羡吾师行道处，一株红叶好题诗。
九日过屈子祠
作者：释敬安
朝代：清

野径斜云上绿苔，经过此地不胜哀。千年感慨遗湘水，万古离骚识楚才。泽畔行吟还忆昨，庭前谏草已成灰。我来浊世怀高洁，不奠黄花酒一杯。
住山吟·为与了上人作
作者：释敬安
朝代：清

结庐人境外，终日掩柴关。法侣檐前树，禅心雨后山。种松期鹤宿，扫石待云还。寂寞幽栖子，忘机与物闲。
佛迹
作者：释敬安
朝代：清

佛身无去亦无留，那有行踪在石头。想是山神嫌寂静，妆成圣迹引人游。
偶作
作者：释敬安
朝代：清

长啸返林壑，息心了无求。盈虚有真宰，得失忘喜忧。怀此得真趣，因之绝世游。烟霞最深处，麋鹿皆吾俦。
元妙上人从南岳来以雪樵禅有题福严丈室之作示馀因次韵
作者：释敬安
朝代：清

明月清风一杖担，现成公案不须参。目前万法惟心法，何用逢人觅指南。
出定吟
作者：释敬安
朝代：清

禅宫寂寂白云封，枯坐蒲团万虑空。定起不知天已暮，忽惊身在月明中。
别杨灵荃社友
作者：释敬安
朝代：清

唱罢骊歌思悄然，山含落日水含烟。却愁今夜江头月，独照离人上客船。
即左宗棠旧部在牛庄守卫与日军作殊死搏斗
作者：释敬安
朝代：清

折足将军勇且豪，牛庄一战阵云高。前军己报元戎死，犹自单刀越贼壕。
咏怀诗十首
作者：释敬安
朝代：清

昔余慕灵异，南游经九疑。复泛蓬山舟，远游浮丘期。隆冬草木茂，朱华何葳蕤。湘灵拊瑶瑟，海若扬桂旗。仙人隔烟语，贻我琼树枝。云此最吉祥，佩之忘忧思。长跪谢仙人，此物非我宜。我本自在仙，一念落人间。人羊既更易，识性亦推迁。舍身复受身，来去如轮旋。白骨何峨峨，高于毗富山。已忍多生恸，乐土何由还。疾风扬波涛，起灭无端倪。波波相续流，宁复住斯须。嗟余久沉沦，泊然无止依。真源失湛寂，谁能鉴渊微。步出城西门，高坟何累累。年深坟土裂，白骨委蒿莱。坟傍哭者谁，云是白骨儿。生既为死泣，死亦待生悲。哀哉亿千劫，无有泪绝时。弱龄逢丧乱，田园逐萧条。坐为衣食故，豪门屈见招。顾无五斗禄，宁折壮士腰。拂衣谢城阙，高步淩风霄。金仙虽云远，灵鹫尚岧峣。超然方外游，永用泯尘劳。去岁展先茔，路栖桑树边。村老向我言，此桑齐汝年。汝父昔在时，耕此桑下田。人牛今无迹，兹意复谁怜。感此不能语，涕下如流泉。余生秉微尚，块独甘云栖。幽涂盛荆棘，兰蕙何离披。鸱鸮相叫啸，猿狖复鸣悲。真如既不变，万有徒纷驰。将舍有漏身，一饱豺虎饥。吾钦忍辱仙，运心仁且慈。手持如意珠，百劫行檀施。宏法亦已勤，六师谬见疑。冤亲普平等，焦芽同时滋。智果既圆成，永为天人师。少读高僧传，抗志希远公。澄神五峰表，灭影二林中。迟回虎溪月，缅想刘雷踪。斯人邈千载，莲漏犹未终。涔涔浔阳潮，汩汩恨何穷。我闻安养国，贤圣俱栖迟。讲堂极壮丽，行树相因依。湛湛七宝池，矫矫珍禽飞。金绳界道明，天乐随风移。衣食应念至，不假人力为。文殊既戾止，慈氏亦来仪。长揖三界苦，永绝四流悲。逝辞五浊世，金手引同归。
咏怀诗十首·其一
作者：释敬安
朝代：清

昔余慕灵异，南游经九疑。复泛蓬山舟，远游浮丘期。隆冬草木茂，朱华何葳蕤。湘灵拊瑶瑟，海若扬桂旗。仙人隔烟语，贻我琼树枝。云此最吉祥，佩之忘忧思。长跪谢仙人，此物非我宜。
咏怀诗十首·其七
作者：释敬安
朝代：清

余生秉微尚，块独甘云栖。幽涂盛荆棘，兰蕙何离披。鸱鸮相叫啸，猿狖复鸣悲。真如既不变，万有徒纷驰。将舍有漏身，一饱豺虎饥。
咏怀诗十首·其三
作者：释敬安
朝代：清

疾风扬波涛，起灭无端倪。波波相续流，宁复住斯须。嗟余久沉沦，泊然无止依。真源失湛寂，谁能鉴渊微。
咏怀诗十首·其九
作者：释敬安
朝代：清

少读高僧传，抗志希远公。澄神五峰表，灭影二林中。迟回虎溪月，缅想刘雷踪。斯人邈千载，莲漏犹未终。涔涔浔阳潮，汩汩恨何穷。
咏怀诗十首·其二
作者：释敬安
朝代：清

我本自在仙，一念落人间。人羊既更易，识性亦推迁。舍身复受身，来去如轮旋。白骨何峨峨，高于毗富山。已忍多生恸，乐土何由还。
咏怀诗十首·其五
作者：释敬安
朝代：清

弱龄逢丧乱，田园逐萧条。坐为衣食故，豪门屈见招。顾无五斗禄，宁折壮士腰。拂衣谢城阙，高步淩风霄。金仙虽云远，灵鹫尚岧峣。超然方外游，永用泯尘劳。
咏怀诗十首·其八
作者：释敬安
朝代：清

吾钦忍辱仙，运心仁且慈。手持如意珠，百劫行檀施。宏法亦已勤，六师谬见疑。冤亲普平等，焦芽同时滋。智果既圆成，永为天人师。
咏怀诗十首·其六
作者：释敬安
朝代：清

去岁展先茔，路栖桑树边。村老向我言，此桑齐汝年。汝父昔在时，耕此桑下田。人牛今无迹，兹意复谁怜。感此不能语，涕下如流泉。
咏怀诗十首·其十
作者：释敬安
朝代：清

我闻安养国，贤圣俱栖迟。讲堂极壮丽，行树相因依。湛湛七宝池，矫矫珍禽飞。金绳界道明，天乐随风移。衣食应念至，不假人力为。文殊既戾止，慈氏亦来仪。长揖三界苦，永绝四流悲。逝辞五浊世，金手引同归。
咏怀诗十首·其四
作者：释敬安
朝代：清

步出城西门，高坟何累累。年深坟土裂，白骨委蒿莱。坟傍哭者谁，云是白骨儿。生既为死泣，死亦待生悲。哀哉亿千劫，无有泪绝时。
喜曾重伯陈伯涛见过用伯涛见赠原韵三首
作者：释敬安
朝代：清

茶话日将夕，虚堂闻梵音。道根俱不浅，静理亦何深。贻我郢中曲，劳余尘外吟。谁能一弹指，了悟去来今。是法无高下，谁分大小乘。水云天漠漠，身世日腾腾。白发愁难却，青山归未曾。聊将松顶月，分作佛前灯。幽寂雨华寺，禅宗众所归。云生游客屐，花落讲僧衣。大觉看身妄，玄谈入理微。上方钟磬里，惜别语依依。
喜曾重伯陈伯涛见过用伯涛见赠原韵三首·其一
作者：释敬安
朝代：清

茶话日将夕，虚堂闻梵音。道根俱不浅，静理亦何深。贻我郢中曲，劳余尘外吟。谁能一弹指，了悟去来今。
喜曾重伯陈伯涛见过用伯涛见赠原韵三首·其三
作者：释敬安
朝代：清

幽寂雨华寺，禅宗众所归。云生游客屐，花落讲僧衣。大觉看身妄，玄谈入理微。上方钟磬里，惜别语依依。
喜曾重伯陈伯涛见过用伯涛见赠原韵三首·其二
作者：释敬安
朝代：清

是法无高下，谁分大小乘。水云天漠漠，身世日腾腾。白发愁难却，青山归未曾。聊将松顶月，分作佛前灯。
四月十六陪茗香翁湘绮先生泛舟碧湖
作者：释敬安
朝代：清

胜侣忽相引，扁舟泛碧湖。江山今古在，身世水云孤。法乐自清妙，禅心宁有无。爱兹泉石好，还约饭秋菰。
太守得偈坚请不已复此示意
作者：释敬安
朝代：清

多年枯木已无枝，那得犹蒙大匠知。只合寒岩煨芋用，法门梁栋总非宜。
奉寄杨皙子孝廉远适日本
作者：释敬安
朝代：清

借问吾乡杨皙子，一身去国归何时。故山猿鹤馀清怨，大海波涛动远思。独抱沉忧向穷发，可堪时局似残棋。秋风莫上田横岛，落日中原涕泪垂。
安贫吟·代南溪山人作
作者：释敬安
朝代：清

平生甘淡泊，守拙安林泉。寒岩灶常冷，穷井雪难填。绳床不盈尺，茅屋才数掾。衣食虽不足，幸无尘事牵。贫贱可行乐，风月不论钱。有时游兴至，一身轻如烟。拄杖追白鹤，箬笠补青天。或坐古松边，自抚伯牙弦。或卧梅花下，高咏秋水篇。胸中随所适，孤云与之然。
宴坐有得
作者：释敬安
朝代：清

兰若凝禅寂，柴门镇日关。定中惟见水，身外忽忘山。神理虽自悟，太虚宁可颜。了然清净义，不在语言间。
宿西来禅院
作者：释敬安
朝代：清

万树丹枫色，亭亭映夕阳。远山晴更翠，寒菊晚犹芳。竹户云侵榻，松林鹤语霜。禅心爱秋月，久坐为清光。
寒夜对梅
作者：释敬安
朝代：清

久坐寒灯暗不明，林钟敲尽更无声。惟馀一树梅花月，犹照枯禅午夜清。
对梅怀陈考功
作者：释敬安
朝代：清

西江初解冻，东阁又敷荣。花伴枯禅发，根从死地生。风霜怜往劫，天地惜孤清。误入何郎咏，无言泪暗倾。
对梅旮晤
作者：释敬安
朝代：清

林园澄澄霁，静对穆余襟。自写清溪影，如闻白雪吟。三冬无暖气，一悟见春心。寂寂欲谁语，微云淡远岑。
将之南海赋别
作者：释敬安
朝代：清

旧院安禅处，经年锡一临。欲辞溪涧水，去听海潮音。白发怜师老，青山怅别深。空门本无我，那有去来心。
将之普陀登黄鹤楼
作者：释敬安
朝代：清
体裁：七言绝句

踏破烟霞几万层，危楼独向客中登。海山此处无穷路，欲借仙人黄鹤乘。
山中漫兴
作者：释敬安
朝代：清

酷爱翠微间，风光分外闲。红泥肥紫芋，白石瘦青山。流水落花去，夕阳飞鸟还。终年无客到，寂寞掩柴关。
山中绝粮
作者：释敬安
朝代：清

十日山居九绝粮，拾些橼粒点饥肠。可怜清味无人识，分与牧童樵客尝。
山居二首
作者：释敬安
朝代：清

古洞云深别有天，偶携僧侣此安禅。数椽茅屋牵萝补，一枕寒松伴鹤眠。习定每从岩腹内，生涯尽在钁头边。山居寂寞无烦恼，火种刀耕效昔贤。一住深山便学呆，通身有口也难开。著衣吃饭成多事，啸月吟风自少才。扫地每嫌黄叶落，闭门常怕白云来。惟将小境勤磨拭，不肯轻轻受点埃。
山居二首·其一
作者：释敬安
朝代：清

古洞云深别有天，偶携僧侣此安禅。数椽茅屋牵萝补，一枕寒松伴鹤眠。习定每从岩腹内，生涯尽在钁头边。山居寂寞无烦恼，火种刀耕效昔贤。
山居二首·其二
作者：释敬安
朝代：清

一住深山便学呆，通身有口也难开。著衣吃饭成多事，啸月吟风自少才。扫地每嫌黄叶落，闭门常怕白云来。惟将小境勤磨拭，不肯轻轻受点埃。
山行
作者：释敬安
朝代：清

松风始微动，山鸟犹未鸣。有客资神往，高咏发幽情。荒涂莽荆榛，樵牧亦罕经。灵源穷欲尽，忽闻鸡犬声。道人欢客至，伫立候柴扃。设食罗野疏，志意殊真诚。暧暧阳已微，皎皎月孤明。心境两俱寂，泠然契玄冥。
忆明州皈依长老
作者：释敬安
朝代：清

太白峰前听法回，寒梅二十度花开。何时七塔桥边寺，重礼明州布袋来。
感事二十一截句 选五 其一
作者：释敬安
朝代：清
体裁：七言绝句

修罗障日昼重昏，谁补河山破碎痕。独上高楼一回首，忍将泪眼看中原。
感事二十一截句 选五 其三
作者：释敬安
朝代：清
体裁：七言绝句

落月哀猿不可听，声声欲唤国魂醒。莫叫遗恨空山里，谁认啼鹃望帝灵。
感事二十一截句 选五 其二
作者：释敬安
朝代：清
体裁：七言绝句

茫茫沧海正横流，衔石难填精卫愁。谁谓孤云意无著，国仇未报老僧羞。
感事二十一截句 选五 其五
作者：释敬安
朝代：清
体裁：七言绝句

鲸吞蚕蚀各纷争，未卜馀生见太平。石烂海枯真有日，生天成佛若为情。
感事二十一截句 选五 其四
作者：释敬安
朝代：清
体裁：七言绝句

漫效先贤歌采薇，风云变幻古今违。夷齐若使生斯世，何处西山叩马归。
感事二十一截句·选五
作者：释敬安
朝代：清

修罗障日昼重昏，谁补河山破碎痕。独上高楼一回首，忍将泪眼看中原。茫茫沧海正横流，衔石难填精卫愁。谁谓孤云意无著，国仇未报老僧羞。落月哀猿不可听，声声欲唤国魂醒。莫叫遗恨空山里，谁认啼鹃望帝灵。漫效先贤歌采薇，风云变幻古今违。夷齐若使生斯世，何处西山叩马归。鲸吞蚕蚀各纷争，未卜馀生见太平。石烂海枯真有日，生天成佛若为情。
招徐叔鸿郎中李公孙伯强吕仙楼看雪
作者：释敬安
朝代：清

积雪浩无际，登楼望眼宽。饥禽争树坠，远岫倚天寒。何忍独为乐，还期人共欢。寄言高卧者，来向画中看。
拟《谢康乐维摩经十譬赞》八首
作者：释敬安
朝代：清

觉海性元澄，云何泡沫聚。境界风所吹，虚壑自相鼓。认沤岂全潮，识流匪异体。谁为达观者，真源亦无取。水性本无泡，激流遂聚沫。即异成貌状，消散归虚豁。君子识根本，安事劳与夺。愚俗骇变化，横复生欣怛。晴虚本无翳，阳焰何由生。扰扰宁暂住，渴鹿徒驰情。真空任起灭，明性无减增。智者鉴其微，元同一见精。性内相表状，非焰安知火。新新相推移，荧荧非问我。如何滞著人，终岁迷因果。芭蕉本佳卉，绿叶方丛生。内心匪坚实，外观亦清英。未霜已零落，谁忆昔时荣。生分本多端，芭蕉知不一。合萼不结核，敷花何由实。至人善取譬，无宰谁能律。莫昵缘合时，当视分散日。幻聚眩流目，众巧归我神。能为城郭状，亦现男女身。愚夫昧取舍，横复生爱瞋。逝者复如斯，谁言此非真。幻工作同异，谁复谓非真。一从逝物过，既往亦何陈。谬者疑久近，达者皆自宾。勿起离合情，会无百代人。孰谓识性同，同寝各异见。妄境故无恒，真如了不变。梦觉俱强名，好恶谁与辨。哂彼执著人，尚为浮物恋。觉谓寝无知，寐中非无见。意状盈明前，好思迭万变。既悟眇已往，惜为淳物恋。孰视娑婆尽，宁当非赤县。大道寓影响，谁复知此理。是中无实性，群有妄相拟。本自绝名言，云何立彼此。运心平等观，一任空华起。影响顺形声，资物故生理。一旦挥霍去，何因得像似。群有靡不然，昧漠呼自己。四色尚无本，八微欲安恃。浮云匪定质，变幻谁能测。氤氲翳太虚，飞散穷顷刻。含润若有施，观空了无得。前尘虽云妄，转用资神识。泛滥明月阴，荟蔚南山雨。能为变动用，在我竟无取。俄已就飞散，岂复得攒聚。诸法既无我，何由有我所。寥寥天宇廓，流电时一惊。奄忽不可见，神迅谁与伦。狂心倘可歇，智眼自圆明。勿用世间想，貌彼虚空情。倏烁惊电过，可见不可逐。恒物生灭后，谁复核迟速。慎勿空留念，横使神理恧。发巳道易孚，忘情长之福。
拟《谢康乐维摩经十譬赞》八首·其一
作者：释敬安
朝代：清

觉海性元澄，云何泡沫聚。境界风所吹，虚壑自相鼓。认沤岂全潮，识流匪异体。谁为达观者，真源亦无取。水性本无泡，激流遂聚沫。即异成貌状，消散归虚豁。君子识根本，安事劳与夺。愚俗骇变化，横复生欣怛。
拟《谢康乐维摩经十譬赞》八首·其七
作者：释敬安
朝代：清

浮云匪定质，变幻谁能测。氤氲翳太虚，飞散穷顷刻。含润若有施，观空了无得。前尘虽云妄，转用资神识。泛滥明月阴，荟蔚南山雨。能为变动用，在我竟无取。俄已就飞散，岂复得攒聚。诸法既无我，何由有我所。
拟《谢康乐维摩经十譬赞》八首·其三
作者：释敬安
朝代：清

芭蕉本佳卉，绿叶方丛生。内心匪坚实，外观亦清英。未霜已零落，谁忆昔时荣。生分本多端，芭蕉知不一。合萼不结核，敷花何由实。至人善取譬，无宰谁能律。莫昵缘合时，当视分散日。
拟《谢康乐维摩经十譬赞》八首·其二
作者：释敬安
朝代：清

晴虚本无翳，阳焰何由生。扰扰宁暂住，渴鹿徒驰情。真空任起灭，明性无减增。智者鉴其微，元同一见精。性内相表状，非焰安知火。新新相推移，荧荧非问我。如何滞著人，终岁迷因果。
拟《谢康乐维摩经十譬赞》八首·其五
作者：释敬安
朝代：清

孰谓识性同，同寝各异见。妄境故无恒，真如了不变。梦觉俱强名，好恶谁与辨。哂彼执著人，尚为浮物恋。觉谓寝无知，寐中非无见。意状盈明前，好思迭万变。既悟眇已往，惜为淳物恋。孰视娑婆尽，宁当非赤县。
拟《谢康乐维摩经十譬赞》八首·其八
作者：释敬安
朝代：清

寥寥天宇廓，流电时一惊。奄忽不可见，神迅谁与伦。狂心倘可歇，智眼自圆明。勿用世间想，貌彼虚空情。倏烁惊电过，可见不可逐。恒物生灭后，谁复核迟速。慎勿空留念，横使神理恧。发巳道易孚，忘情长之福。
拟《谢康乐维摩经十譬赞》八首·其六
作者：释敬安
朝代：清

大道寓影响，谁复知此理。是中无实性，群有妄相拟。本自绝名言，云何立彼此。运心平等观，一任空华起。影响顺形声，资物故生理。一旦挥霍去，何因得像似。群有靡不然，昧漠呼自己。四色尚无本，八微欲安恃。
拟《谢康乐维摩经十譬赞》八首·其四
作者：释敬安
朝代：清

幻聚眩流目，众巧归我神。能为城郭状，亦现男女身。愚夫昧取舍，横复生爱瞋。逝者复如斯，谁言此非真。幻工作同异，谁复谓非真。一从逝物过，既往亦何陈。谬者疑久近，达者皆自宾。勿起离合情，会无百代人。
挽彭刚直诗八首 选二 其一
作者：释敬安
朝代：清
体裁：五言律诗

忽下天门诏，秋屯粤海营。徒闻马尾战，敢近虎门行。铁舰随风远，金戈耀日明。筹边空画策，恨未斩长鲸。
挽彭刚直诗八首 选二 其二
作者：释敬安
朝代：清
体裁：五言律诗

一代中兴将，三朝直谏臣。哀时心未已，看剑泪沾巾。忍看长城坏，难留大树春。千古遗疏在，犹望靖边尘。
挽彭刚直诗八首·选二
作者：释敬安
朝代：清

忽下天门诏，秋屯粤海营。徒闻马尾战，敢近虎门行。铁舰随风远，金戈耀日明。筹边空画策，恨未斩长鲸。一代中兴将，三朝直谏臣。哀时心未已，看剑泪沾巾。忍看长城坏，难留大树春。千古遗疏在，犹望靖边尘。
效龚定庵体两首·其一
作者：释敬安
朝代：清

坐破千潭水月痕，寒灰一寸偶然温。空观假观中道观，待与台宗学者论。
效龚定庵体两首·其二
作者：释敬安
朝代：清

念佛三昧世少信，惟有无为子亲證。乐邦消息近云何，为我莲台一问讯。
春日漫兴与师老人作
作者：释敬安
朝代：清

独处罕俦侣，草堂冬复春。涧花飞献佛，林鸟语亲人。白发吟情淡，青山道味真。寥寥尘境外，木石自为邻。
春草
作者：释敬安
朝代：清

年年原上望，惟汝独先荣。已入西堂梦，重伤南浦情。烧痕看渐没，屐齿踏还生。春色又如此，王孙尚远征。
暑月访龙潭寄禅上人
作者：释敬安
朝代：清

一瓶一钵一诗囊，十里荷花两袖香。只为多情寻故旧，禅心本不在炎凉。
暮春偶感
作者：释敬安
朝代：清

细雨孤窗冷，闲吟感暮春。落花飞献佛，野鸟欲亲人。世外诗情淡，山中道味真。此心如暮石，何处著些尘。
暮游玉泉寺
作者：释敬安
朝代：清

夕阳林谷暝，众鸟亦知还。凉月一渠水，残云数点山。偶随寒磬入，欲共老僧闲。夜久群动息，轻烟澹碧鬟。
暮秋书怀
作者：释敬安
朝代：清

渺渺身何往，萧萧鬓已斑。乱云生树密，秋雨闭门闲。有爱都妨道，无心更买山。只愁孤笠影，乞食到人间。
暮秋偕诸子登衡阳紫云峰
作者：释敬安
朝代：清

紫云最高处，飞锡共登临。秋老山容瘦，天寒木叶深。西风孤鸿唳，流水道人心。坐久林塘晚，寥寥钟梵音。
望庐山
作者：释敬安
朝代：清

纵棹随神风，浩荡洪波间。引领望庐岳，悠然开心颜。秀色信难名，灵气吐自然。五峰媚云表，巉绝谁可攀。缅怀远法师，高步太元年。陶谢尚返驾，澄什宁比肩。千载沐馀润，犹能洗尘缘。瞻霞想神足，临流哀逝川。玄栖傥可必，妙蕴当能宣。
梦洞庭
作者：释敬安
朝代：清
体裁：五言律诗

昨夜汲洞庭，君山青入瓶。倒之煮团月，还以浴繁星。一鹤从受戒，群龙来听经。何人忽吹笛，使我松间醒。
梦登岳阳楼观湖中大雨作
作者：释敬安
朝代：清

天地忽异色，元阴合一湖。迅雷翻地轴，高浪蹴天衢。风雨作远止，鱼龙喘未苏。但令膏泽遍，何敢怨泥涂。
正月二十五日过白云竹院
作者：释敬安
朝代：清

暮逐闲云入竹房，梅花夹道澹生香。笑看孤塔离奇甚，瓦上松枝挂夕阳。
江亭
作者：释敬安
朝代：清

江亭聊远眺，暝色郁苍苍。孤屿吐寒翠，万山争夕阳。旋看秋月朗，空使野云忙。万古潇湘水，东流接海长。
江北水灾
作者：释敬安
朝代：清

死者随波涛，生者何所栖。相携走泥泞，路滑行步迟。饥来欲乞食，四顾无人炊。儿乳母怀中，母病抱儿啼。仓卒骨肉恩，生死终乖离。不如卖儿去，瘵此须臾饥。男儿三斗谷，女儿五千赀；几日粮又绝，中肠如雷鸣。霜落百草枯，风凋木叶稀。掘草草无根，剥树树无皮。饥齧衣中棉，棉尽寒无衣。冻饿死路隅，无人收其尸。伤心那忍见，人瘦狗独肥。衰哉江北民，何辜罹此灾。
沩山水牯牛颂
作者：释敬安
朝代：清

识得沩山牯，林閒任自然。身毛亦将白，鼻孔也曾穿。牧笛斜阳里，閒情野水边。一犁微雨足，不负祖翁田。
泊空岩上杜公亭
作者：释敬安
朝代：清

杜老留题处，征帆又此停。水痕侵岸白，岳色向人青。樯燕飞何处，江猿不可听。劫来一凭眺，落叶满空亭。
清凉寺呈本师
作者：释敬安
朝代：清

达人贵宏道，独觉非所论。觉花馥心地，智水湛灵源。誓然大智炬，永破尘沙昏。拂衣舍卫国，开讲给孤园。岂不疲津梁，弥悯四流奔。乔岳蕴灵异，中有甘露门。非贤岂能主，惟德众所尊。人天一忻悦，花雨何纷繁。迦叶信小果，庆喜惭钝根。荷法各有任，嘉会何由敦。聊勉自化志，庶用酬慈恩。
游岳阳楼
作者：释敬安
朝代：清

危楼百尺临江渚，多少游人去不回。今日扁舟谁更上，洞庭波送一僧来。
游金山江天寺
作者：释敬安
朝代：清

久慕江天寺，今朝锡此临。山常浮镜面，翠欲滴波心。龙窟依禅窟，潮音杂梵音。高僧行道处，不受一尘侵。
湖口吊高伯足
作者：释敬安
朝代：清

高生才调冠三吴，为问人间尚有无。今日却过湖口县，乱山无语夕阳孤。
玛瑙寺怀古
作者：释敬安
朝代：清

地僻云深少客来，梵王宫殿尽尘埃。凄凉一片西湖月，犹照生公旧讲台。
病中忆徐小谷陈师曾
作者：释敬安
朝代：清

风火为灾聚苦因，支离销瘦病中身。五更梵钟残镫里，一息微微念故人。
登岳麓山呈笠云长老
作者：释敬安
朝代：清

欲觅三乘法，来参一指禅。人天开觉路，衣钵得真传。水到源头活，山从雨后妍。拈花曾示我，微笑證前缘。
登湘阴神鼎山
作者：释敬安
朝代：清

层峦叠嶂碧摩空，引我登临思不穷。三径黄花疏雨外，一林红叶淡烟中。云封古洞无僧住，翠锁寒松有路通。踏破芒鞋游未遍，夕阳西下听鸣鸿。
登空泠岩和杜工部次谢灵运七里濑韵
作者：释敬安
朝代：清

舍舟运神游，登栈眩奇眺。洲渚屡旋复，岩石吒危峭。云窦滴馀润，洞隙纳微曜。凿险若神工，履阴疑鬼啸。遗物奏元功，观空得要妙。既惬青霞心，岂顾白衣诮。黄屋罗英灵，沧洲隐渔钓。取舍各有宜，殊首自同调。
登金山留玉阁
作者：释敬安
朝代：清

高阁一凭眺，苍茫太古情。天疑入海尽，潮欲挟山行。芳草金陵渡，斜阳铁瓮城。乡关杳何处，向晚客愁生。
白梅诗
作者：释敬安
朝代：清

一觉繁华梦，性留淡泊身。意中微有雪，花外欲无春。冷入孤禅境，清如遗世人。却从烟水际，独自养其真。而我赏真趣，孤芳只自持。淡然于冷处，卓尔见高枝。能使诸尘净，都缘一白奇。含情笑松柏，但保后凋姿。寒雪一以霁，浮尘了不生。偶从溪上过，忽见竹边明。花冷方能洁，香多不损清。谁堪宣净理，应感道人情。人间春似海，寂寞爱山家。孤屿淡相倚，高枝寒更花。本来无色相，何处著横斜。不识东风意，寻春路转差。
白梅诗·其一
作者：释敬安
朝代：清

一觉繁华梦，性留淡泊身。意中微有雪，花外欲无春。冷入孤禅境，清如遗世人。却从烟水际，独自养其真。
白梅诗·其一
作者：释敬安
朝代：清

了与人境绝，寒山也自荣。孤烟淡将夕，微月照还明。空际若无影，香中如有情。素心正宜此，聊用慰平生。
白梅诗·其三
作者：释敬安
朝代：清

寒雪一以霁，浮尘了不生。偶从溪上过，忽见竹边明。花冷方能洁，香多不损清。谁堪宣净理，应感道人情。
白梅诗·其二
作者：释敬安
朝代：清

而我赏真趣，孤芳只自持。淡然于冷处，卓尔见高枝。能使诸尘净，都缘一白奇。含情笑松柏，但保后凋姿。
白梅诗·其四
作者：释敬安
朝代：清

人间春似海，寂寞爱山家。孤屿淡相倚，高枝寒更花。本来无色相，何处著横斜。不识东风意，寻春路转差。
碧湖亭晚眺
作者：释敬安
朝代：清

官春园里乱栖鸦，佳宴堂前日影斜。洗尽繁华一湖水，野风吹放白莲花。
秋夜怀云崖禅友
作者：释敬安
朝代：清

云外佳期才一晤，人间小别又三秋。谁知夜静溪声里，明月怀君独倚楼。
秋夜怀王伯谅
作者：释敬安
朝代：清

秋夜不能寐，秋虫鸣砌间。疏钟云外寺，落叶雨中山。以我意不适，想君情倍艰。何时复相见，一笑破愁颜。
秋日得郭菊荪司马书
作者：释敬安
朝代：清

黄云苍莽雁来疏，忽得秦中一纸书。提剑十年为客久，论交廿载识公初。荒烟古戍啼山鬼，落日边城策蹇驴。闻道秋来归思切，故山风雨梦樵渔。
答吴燮堂
作者：释敬安
朝代：清

我与青山有宿缘，住山不要买山钱。山中岁月如流水，才看梅花有一年。
答尹和白
作者：释敬安
朝代：清

镇日焚香礼翠微，松花落满水田衣。柴门寂历生幽草，除却孤云客到稀。
答柳溪居士
作者：释敬安
朝代：清

何必山巅与水涯，安心随处便为家。有人问我西来意，笑指长天落晚霞。
答鲁封居士问天台次韵
作者：释敬安
朝代：清

山家日日饭胡麻，此事寻常不欲誇。惟有道人风味别，每从峰顶嚼红霞。
纪事
作者：释敬安
朝代：清

懒猫伸脚睡初酣，饥鼠偷油上佛龛。夜半雨声穿枕过，此身如在绿箩庵。
自海上归与本师云和尚夜话
作者：释敬安
朝代：清

不侍巾瓶侧，匆匆已十年。早知布毛意，何用草鞋钱。夜雨谈诗坐，孤灯对榻眠。别来多少事，语罢欲潸然。
自遣
作者：释敬安
朝代：清

钟梵晚萧萧，山厨叹寂寥。夜泉和月煮，野菜带云挑。
舟中呈宝觉居士叠前韵
作者：释敬安
朝代：清

运心恣冥游，流自纵远眺。浮杯历潆洄，攀萝陟奇峭。客尘方外遗，神光发内曜。既杜毗耶口，亦薄苏门啸。辩河息诤讼，理窟得玄妙。南岳为我涌，北山岂余诮。四海纳微沤，六鳌归一钓。请谢河伯言，为君弹此调。
色空无碍颂
作者：释敬安
朝代：清

树枯自回春，心空岂滞境。灵溪虽湛然，不拒花枝影。
薄暮偕瘦松龙山散步
作者：释敬安
朝代：清

兴来驱我去，薄暮入云深。流水半江月，松风万壑琴。归渔喧渡口，晚磬出疏林。与子一为乐，弥生清净心。
论道
作者：释敬安
朝代：清

石烂松枯懒问年，龙眠虎卧各安然。固知静者心多妙，莫怪山僧语太颠。大地平沈犹是妄，虚空粉碎未为禅。欲参最上真乘法，百尺竿头进步前。林间小住已年年，扫石为床枕木圆。闲剪溪云将衲补，淡收山翠当茶煎。半钩白堕岩前月，一线青来树里天。无事岩中时宴坐，浑忘十圣与三贤。身似孤云无定踪，南来三度听霜钟。人方见雁思乡讯，山亦悲秋见病容。佳句每从愁里得，故人多向客中逢。自爱未了头陀愿，辜负云峰几万重。
论道·其一
作者：释敬安
朝代：清
体裁：七言律诗

石烂松枯懒问年，龙眠虎卧各安然。固知静者心多妙，莫怪山僧语太颠。大地平沈犹是妄，虚空粉碎未为禅。欲参最上真乘法，百尺竿头进步前。
论道·其三
作者：释敬安
朝代：清
体裁：七言律诗

身似孤云无定踪，南来三度听霜钟。人方见雁思乡讯，山亦悲秋见病容。佳句每从愁里得，故人多向客中逢。自爱未了头陀愿，辜负云峰几万重。
论道·其二
作者：释敬安
朝代：清
体裁：七言律诗

林间小住已年年，扫石为床枕木圆。闲剪溪云将衲补，淡收山翠当茶煎。半钩白堕岩前月，一线青来树里天。无事岩中时宴坐，浑忘十圣与三贤。
访瞿芷桓不遇
作者：释敬安
朝代：清

每过问童子，长云不在家。寒花空映户，高柳自呜鸦。欲去意还驻，行吟日已斜。所思人不见，咫尺即天涯。
访育王心长老作
作者：释敬安
朝代：清

行行不觉远，入谷已残曛。松翠近可掬，泉声咽更闻。水清鱼嚼月，山静鸟眠云。寂寞双林下，烟霞长属君。
谒岳武忠公忠
作者：释敬安
朝代：清

我来武穆祠，凭吊不胜悲。金诏班师日，银瓶坠井时。精魂犹向北，宰木尚南枝。千古纯忠孝，如公更有谁。
谒岳武穆祠有感
作者：释敬安
朝代：清

南渡偏安国已亡，宫祠墓木尚苍苍。士无奇节名难著，地有忠魂草也香。风雨湖山犹感恨，往来樵牧亦凄凉。若教二帝生时返，血泪人谁洒夕阳。
谒裴公墓
作者：释敬安
朝代：清

裴公冢对南轩墓，只隔秋云一片山。松径岩扉俱寂寂，几回萝月怅空还。
谒黄庭观
作者：释敬安
朝代：清

偶乘独往意，来谒魏元君。谷黯松杉合，天清鸾鹤闻。灵芝含秀色，仙石绣苔纹。坐久诸缘息，晴空生片云。
赠吴雁舟
作者：释敬安
朝代：清

独有延陵子，精庐每见过。禅机信敏捷，绮思未销磨。偶看杨枝舞，争传桃叶歌。天花纷落处，谁识病维摩。
赠周生
作者：释敬安
朝代：清

满眼风尘色，怜君独此过。浮生同旅泊，失路未蹉跎。谁道朱门贵，其如白发何。幽栖吾所愿，还与觅烟萝。
赠尹山人和白即题其阴符经注后
作者：释敬安
朝代：清

胸中丘壑一尘无，人海茫茫意自孤。门巷萧閒苔藓碧，满庭风雨注《阴符》。霞外神情谁复知，苍苍须鬓已如丝。春风落魄长沙市，错被人呼老画师。
赠尹山人和白即题其阴符经注后·其一
作者：释敬安
朝代：清
体裁：七言绝句

胸中丘壑一尘无，人海茫茫意自孤。门巷萧閒苔藓碧，满庭风雨注《阴符》。
赠尹山人和白即题其阴符经注后·其二
作者：释敬安
朝代：清

霞外神情谁复知，苍苍须鬓已如丝。春风落魄长沙市，错被人呼老画师。
赠易与凡
作者：释敬安
朝代：清

拔剑高歌对酒卮，酒酣为说戍边时。梦随关月还家远，马踏河冰出塞迟。青冢至今馀汉碣，黄沙终古陷秦师。怜君万里封侯愿，赢得西风两鬓丝。
赠漱石和尚
作者：释敬安
朝代：清

漱公法门旧，头白卧青岑。借问看云意，能无出岫心。烟萝身外满，岁月定中深。不动广长舌，松杉演妙音。
赠璧臣居士
作者：释敬安
朝代：清

繁华事散鬓如丝，万里青山独往时。一种风情谁得似，岭南争唱荔支诗。
辛丑合约
作者：释敬安
朝代：清

落日青山远，浮云白昼昏。衣冠一时盛，肝胆几人存。天上玉楼传诏夜，人间金币议和年。哀时哭友无穷泪，夜雨江南应未眠。
辞明州太守宗公湘文请住仗锡山寺
作者：释敬安
朝代：清

万壑千岩深复深，此山真是四明心。诛茅欲就云间住，恐有樵人远见寻。
边将
作者：释敬安
朝代：清

白首尚谈兵，恩深任死生。大旗翻乱雪，归马怯空城。汉将日寥落，匈奴扫未平。黄云连朔漠，辛苦且长征。
过徐酡仙故宅
作者：释敬安
朝代：清

门巷萧条长绿芜，流莺犹似劝提壶。野棠含雨梨花白，不见高阳旧酒徒。
述怀
作者：释敬安
朝代：清

十六辞家事世尊，孤怀寂寞共谁论。悬岩鸟道无人迹，壤色袈裟有泪痕。万劫死生堪痛哭，百年迅速等朝昏。不甚满眼红尘态，悔逐桃花出洞门。
送元松上人还日本
作者：释敬安
朝代：清

沧海渺无极，乡关何处边。归帆遥向日，岛树远含烟。洗钵鲸吞水，窥斋鸟入船。此行应不负，了悟大乘禅。
送春
作者：释敬安
朝代：清

一枕烟霞睡味赊，不知春去野人家。数声啼鸟幽窗外，惊起山僧扫落花。
送海风上人行脚
作者：释敬安
朝代：清

南询从此始，烟水浩漫漫。一钵飘然去，千山次弟看。江云春树碧，海月夜钟寒。处处随缘住，无求梦亦安。
送陶观察森甲之姑苏
作者：释敬安
朝代：清

春波如镜草萋萋，十里垂杨绿映堤。借取祝融峰上月，送君直下洞庭西。
途中漫兴
作者：释敬安
朝代：清

飘然尘外人，一笠千山雨。身似孤云闲，悠悠任来去。
途中述怀
作者：释敬安
朝代：清

一瓶一钵暮山过，戴月孤身入薜萝。觉路未开归路近，芒鞋空踏白云多。
郑州河决歌
作者：释敬安
朝代：清

呜呼，圣人千载不复生，黄河之水何时清。浊浪排空倒山岳，须臾沦没七十城。蛟龙吐雾蔽天黑，不闻哭声闻水声。天子宵衣起长叹，诏起师臣出防捍。帑金万锱添洪流，黄河之工犹未半。精卫含愁河伯怒，桃花水讯益汗漫。明庭下诏罪有司，有司椎胸向天悲。吁嗟乎，时事艰难乃如此，余独何心惜一死。舍身愿入洪流中，抗涛速使河成功。
重过江畬
作者：释敬安
朝代：清

莺啼花落故园春，一样风光独怆神。多少故交零落尽，归来翻似异乡人。
雪后寻梅 积雪皓初晴，探寻策杖行。寒依古岸发，静觉暗香生。瘦影扶烟立，清光背光明。无人契孤洁，一笑自含情。 扫石
作者：释敬安
朝代：清

扫石白云边，山空生净禅。幽禽解人意，细语绿萝烟。
雪窦千丈岩观瀑布
作者：释敬安
朝代：清

瀑布长千丈，迢遥持碧天。何当剪一片，缝作衲衣穿。
雷池晚眺
作者：释敬安
朝代：清

层峦忽已暝，稚子语烟深。欲问入山路，惟闻流水音。闲云不出岫，倦鸟自投林。万古雷池月，泠然鉴我心。
题天台十甲子老僧坐禅处
作者：释敬安
朝代：清

万木森寒入翠微，飘然鹤发久忘机。溪声毕竟无今古，山色何曾有是非。涧草自迷游客屐，岩花时落坐禅衣。问师何代天台住，手种青松已十围。
题寒江钓雪图
作者：释敬安
朝代：清
体裁：五言绝句

垂钓板桥东，雪压蓑衣冷。江寒水不流，鱼嚼梅花影。
题湖山亭
作者：释敬安
朝代：清

几树梅花遮矮屋，四围山色入空亭。深春有客乘舟至，冲破平湖一线青。
题王专农观察台警夜渡图二首
作者：释敬安
朝代：清

神州论险要，台峤信孤悬。海阔鱼龙夜，心伤战伐年。曾闻木罂渡，竟过水雷前。虎穴身能入，英风尚凛然。小丑宁难灭，王师岂在多。初传横海捷，仍许郅支和。太息援边诏，空挥返日戈。披图话陈迹，凄恻汉山河。
题王专农观察台警夜渡图二首·其一
作者：释敬安
朝代：清

神州论险要，台峤信孤悬。海阔鱼龙夜，心伤战伐年。曾闻木罂渡，竟过水雷前。虎穴身能入，英风尚凛然。
题王专农观察台警夜渡图二首·其二
作者：释敬安
朝代：清

小丑宁难灭，王师岂在多。初传横海捷，仍许郅支和。太息援边诏，空挥返日戈。披图话陈迹，凄恻汉山河。
题笠公禅房
作者：释敬安
朝代：清

阶下绿痕绿，庭前草色青。禅心自清静，世事付苍冥。入定猿知护，谈经鹤解听。蒲团人坐久，问法欲忘形。
题麓山寺
作者：释敬安
朝代：清

迢遥钟梵下斜阳，寂寂岩花渡水香。殿角一铃风自语，窗前万木雨初凉。山街云气窥人净，江挟涛声入海长。却羡巢松千岁鹤，不知人世有沧桑。
高台寺观念庵松
作者：释敬安
朝代：清

高台寒雪晓相过，爱看松枝挂碧萝。珍重枯禅勤护惜，念庵手植已无多。
麓山寺题瑰公房
作者：释敬安
朝代：清

一室超诸有，禅扉夜不扃。山光四围碧，松色六朝青。鸟啄齐馀钵，猿窥请罢经。夜深人语寂，冥翠落空亭。
黄鹤楼故址
作者：释敬安
朝代：清
体裁：古风

寒霜净汀洲，微云霭江城。黄鹤虽已去，人犹爱其名。同居欲界中，谁云得长生？烈火焚昆岗，颓然无遗楹。徒想琼楼丽，讵闻铁笛声？朝霞散余彩，秋月悬孤明。羽人复何叹？太上在忘情。
壬寅题鹤洲草堂
作者：释晓青
朝代：清
体裁：古风

草堂之名双耳热，大小园林推冠绝。忆昔追从杖履游，佳处知难尽曲折。十日一山五日水，移得画图来屋里。绉碧凝寒枉斗奇，笔踪遗落天然美。老树卧波龙跃潭，瘦藤结束如花龛。我欲借君方丈地，晨昏叩击资冥探。瓶鹅一呼应声出，纵去仙禽休再诘。千古风流若眼前，裴公作事多真率。感君不在一饭恩，形骸何物肝胆存。青鞋布袜自兹始，愿无谢客书其门。
题密印寺
作者：释行明
朝代：清
体裁：五言律诗

大沩青不了，一寺此中开。鸟向坐时语，云从吟处来。众僧禅已定，新赋苦难裁。阁笔一长啸，悠然更上台。
访朱泾船子道场
作者：释观衡
朝代：清
体裁：五言律诗

含虚鱼口大，钩饵若何施。斫尽南山竹，空垂东海丝。痴心惟自适，明眼更谁知。独有朱泾月，清辉似旧时。
登黄鹤楼
作者：释觉慧
朝代：清
体裁：五言律诗

黄鹤不可见，白云空自悠。欲吞江汉水，直洗古今愁。落日关山远，西风鸿雁秋。凭阑怀往事，吟罢几回头。
黄鹤楼
作者：释觉慧
朝代：清
体裁：七言律诗

白云尚剩当年迹，黄鹤犹名此日楼。不信神仙归渺渺，本来江汉自悠悠。晴川枫叶霜千树，鄂渚芦花雪一洲。千古英雄千古憾，几回凭眺几回愁。
鄂城怀古
作者：释量云
朝代：清
体裁：七言律诗

形胜东南说武昌，雄图霸业几称王。三家仅有楚人炬，九郡偏教吴氏强。赤壁风流犹未歇，西山亭馆总荒凉。今朝恰好团栾月，共上城楼一眺将。
鸣弦泉
作者：释音可
朝代：清

石上悬琴琴醉寒，五更三点是谁弹？清音流出相思泪，月照风吹竟不干。
内藤湖南来知其即日上程赴清国率然赋七律五章饯之其五
作者：野口宁斋
朝代：清
体裁：七言律诗

楼头黄鹤舞翩跹，笳鼓秋清鄂渚船。半夜闻鸡声已恶，中流击楫语曾传。海瀛人物同文会，江汉勋名劝学篇。应有起予书一纸，迢迢望断白云边。
江上送客
作者：野楫
朝代：清

隐隐孤城暮，茫茫寒角闻。异乡重见面，落日又离群。是我还家路，如何复送君。斯须帆影没，祇见隔江云。
上厚庵太守
作者：野蚕
朝代：清

不为寻京尹，谁轻千里来。河声天上落，山色镜中开。气节标南岳，词华光北台。政閒公府静，棋局与茶杯。记取论诗处，窗明霍六山。眼青千里外，头白十年间。鹿苑应相忆，龙门许再攀。彭城风俗美，禅坐欲忘还。
上厚庵太守·其一
作者：野蚕
朝代：清

不为寻京尹，谁轻千里来。河声天上落，山色镜中开。气节标南岳，词华光北台。政閒公府静，棋局与茶杯。
上厚庵太守·其二
作者：野蚕
朝代：清

记取论诗处，窗明霍六山。眼青千里外，头白十年间。鹿苑应相忆，龙门许再攀。彭城风俗美，禅坐欲忘还。
春草
作者：野蚕
朝代：清

绿浅香柔绝点尘，乱如丝缕叠如茵。阅残野火千秋劫，斗尽东风六代人。池上有谁还得句，江南无此不成春。和烟和雨年时路，知否王孙最损神。
晚坐
作者：野蚕
朝代：清

地荒增寂静，人老减聪明。酒断江湖兴，诗牵畎亩情。山泉清似野，乡月大于城。晚会幽篁里，茶烟缕缕生。
江上寻屈徵君斯斋
作者：野蚕
朝代：清

乘兴双桡驾碧浔，水烟遥抹树森森。园中种菜英雄老，江上披裘岁月深。三径草连沙屿满，六朝山护席门阴。等身天厚虞卿意，一锸无殊五岳吟。
由下关复之广陵
作者：野蚕
朝代：清

风落寒潮塞雁横，严关重泊一篙轻。人间诗草无官税，江上狂徒有酒名。几点塔镫离建业，半钩沙月又芜城。不知何处潜吹笛，夜雨潇潇十载情。
留别张锦溪老人
作者：野蚕
朝代：清

芦帘不下锦溪东，瘦绿肥红一万丛。种豆诗吟山色里，换鹅经写水声中。隐居绝似凌风鹤，过客还如踏雪鸿。明日一帆江上挂，相思千里暮云空。
登三汊河口浮图
作者：野蚕
朝代：清

千寻如涌出烟汀，绝顶奇搜入杳冥。天到润州连海白，山从建业过江青。层层梯折疑穿洞，面面门开好摘星。欲与老僧论下界，六朝宫阙一浮萍。
还山后寄张北干洛下
作者：野蚕
朝代：清

一叶风帆两地分，新诗高唱许谁闻。雪荒江月都成水，山老梅花欲化云。稚子那知朱亥里，酒人争问信陵坟。旧愁销歇新愁起，三夜西窗梦见君。
挽张之洞联
作者：金世和
朝代：清
体裁：联

距先帝崩殂十一月，尽瘁而亡，耿耿孤忠，遗疏尚筹军国事；正立宪预备第二年，大纲未定，茫茫新政，典型安有老成人。
挽曾国荃联
作者：金丙钊
朝代：清
体裁：联

东南转战数千里而遥，功业在金陵，刘诚意陈平江名并三吴，落日伤心过旧垒；兄弟相距十九年之久，后先崇太傅，岘山碑西州墅感深百世，临风洒泪吊宗臣。
宿芦市
作者：金东
朝代：清

万峰环绕水潺湲，墟里人归唤渡喧。野店偶难沽白堕，客程偏易向黄昏。雨余山色苍连屋，夜静滩声响到门。旅枕无聊乡梦远，天涯又此宿孤村。
福安溪行
作者：金东
朝代：清

短棹孤帆水急流，数声风笛碧溪头。无多行李萧条甚，两岸青山一叶舟。
塘栖道中
作者：金义植
朝代：清

西风瑟瑟水泠泠，人倚篷窗酒半醒。秋老乍飞霜叶赤，雨来旋失越山青。卖丝市晚炊烟断，舂谷声微野户扃。前路凄迷何处宿，愁听哀雁下寒汀。
归愚述都门李穆堂侍郎话吴中故交殷勤见讯赋此志感
作者：金义植
朝代：清

垂老成何事，空惭吴下蒙。逢人问无恙，忽辱陇西公。清节三朝重，高文绝代雄。龙门远莫至，弥感古人风。
怀三弟
作者：金义植
朝代：清

东粤携家远，南荒作尉难。五旬双白鬓，万里一微官。城郭新教筑，衙斋未得安。遥怜蛮海畔，辛苦百忧攒。
怀高武康侍御军台
作者：金义植
朝代：清

身讶新擐甲，冠为旧触邪。一言陈白简，万里度黄沙。食禄应持论，投荒肯顾家！从戎堪报国，垂老莫长嗟。
江上
作者：金义植
朝代：清

江上不来双鲤鱼，堤边空过七香车。结交无力缘金尽，泛宅何之且陆居。紫塞月明千帐外，绿窗人静卌年馀。此时聊得闲中趣，仲蔚蓬蒿亦自如。
清明前一日江上送友
作者：金义植
朝代：清

朝雨霏微浥细尘，露桃烟柳一番新。粥香野店寻花路，浪暖春江唤渡人。遮住马头频劝酒，拨残凤尾欲沾巾。韶光此际添惆怅，芳草斜阳绿正匀。
落木庵吊徐元叹先生
作者：金义植
朝代：清

诗老风流尽，犹传落木庵。孤根曾此托，古佛直同龛。竹坞云盘树，天池月印潭。幽寻一追赏，烟鹤下山南。
高函三夜话
作者：金义植
朝代：清

五载一相见，江边落木风。那堪多难日，正在别离中。世事茫无定，吾生固有穷。夜吟须尽醉，秋雨一灯红。
冬十月从狩阅武恭纪
作者：金之俊
朝代：清
体裁：七言律诗

晓漏初传雕辇动，千官导引羽林翔。风旗扇翼移山足，雪铠腾波浴日光。漫说军容从细柳，亲瞻圣武试长杨。威行万里应无敌，伫息鲸吹奠海疆。
冬日扈从南苑即事
作者：金之俊
朝代：清
体裁：五言律诗

南苑銮舆驻，西山肃队迎。晚霞浮紫气，归猎竞寒声。幕火繁星杂，林霜玉漏清。衰颓靡寸补，梦寐亦怔营。
苦雨
作者：金之俊
朝代：清
体裁：古风

暗云障晓窗，急雨奔泉注。衢巷倏成川，马牛争蹇步。阴雾瀰远天，亭午常疑暮。欹栋醉欲倾，颓垣平可渡。雏雀失巢檐，湿萤依草住。市民愁露居，乡农苦徵赋。圣主正忧勤，天心似余怒。厥咎有攸司，衰庸敢自恕。
夜泛
作者：金之玉
朝代：清
体裁：五言律诗

夜静风生歇，长江一叶舟。舵随孤月转，帆带众星流。渔火惊飞雁，波光漾宿鸥。晨钟何处起，渺渺皖江头。
与汪订顽坐话
作者：金之鹏
朝代：清
体裁：七言律诗

生平不惯逢人拜，令我低头独有公。意在语言文字外，心期恬淡寡营中。九原可作堪同证，百折难回且固穷。今古只争些子处，纷纷对面马牛风。
自东河归
作者：金之鹏
朝代：清
体裁：七言律诗

东河十里沙无垠，北山千叠翠莫分。浦外疏钟出烟水，岩际一僧归暮云。叫霜征雁空沥沥，骄秋红叶何纷纷。驴疲巾倒长干道，人笑山翁已半醺。
订顽性存练吾过舍看梅前歌
作者：金之鹏
朝代：清
体裁：古风

昨夜潇潇数点雪，谁云老梅冻欲折。南枝争放雪中花，深苑无人香凛冽。叩门忽讶三英来，不知为我还为梅。亟呼切鲙破腊瓮，掀髯一笑心眼开。梅兮酒兮俱我友，对梅一吸尽一斗。君来只道看梅花，忽成六逸君乐否。得意之境须尽欢，香在梅梢杯在手。颓然大醉问梅花，一月几逢笑开口。
题李蚊睫白鹭图
作者：金之鹏
朝代：清
体裁：七言绝句

波心雪羽耐朝寒，不羡游鱼冷眼看。忙煞春风双燕子，争衔花片到春残。
春日田家
作者：金云倬
朝代：清
体裁：五言律诗

淑景当三月，田家乐艳春。红蒸桃萼丽，绿舞柳条新。布谷催应未，提壶唤已频。书窗同永昼，纵目及良辰。
春雪
作者：金云倬
朝代：清
体裁：五言绝句

莫道韶光早，当春雪正寒。霏霏过柳岸，不作柳绵看。
春风
作者：金云倬
朝代：清
体裁：五言绝句

花信几番过，冲融气渐和。临风怀思处，自觉化工多。
杏花
作者：金云倬
朝代：清
体裁：古风

春意闹何许，枝头深红处。此时买酒来，多少人来去。
丁亥秋集庄浪葛衣先生祠
作者：金人望
朝代：清
体裁：七言律诗

东郡先生善著词，两言心事许相知。地连绝塞秋风里，人对空山暮雨时。四海无家徒踯躇，重泉何处可栖迟。料逢故主吞声拜，尚挂累累葛一丝。
贺新郎·去西安
作者：金人望
朝代：清
体裁：词

匹马轻衫发。最销魂、灞桥杨柳，秦关明月。回顾黄图连甲第，一片旌旗猎猎。压我在、百僚之末。手板倒持前且却，笑般般、终是书生怯。成底用？忙扪舌。
霜风一阵遭蹄蹶。纵阳城、考当下下，事真咄咄。穷矣男儿方失路，又恨生无媚骨。把十丈、珊瑚敲折。百二关门天堑险，幸今朝、得解鞴鞲鹰绁。还饮我，黄獐血。
长武县堂联
作者：金人望
朝代：清
体裁：联

家临漂母千金地；人到豳风七月天。
上巳日，天畅晴甚，觉《兰亭》“天朗气清”句为右军入化之笔，昭明忽然出手，岂谓年年有印板上巳耶？诗以纪
作者：金人瑞
朝代：清

三春却是暮秋天，逸少临文写现前。
上巳若还如印板，至今何不永和年？
逸少临文总是愁，暮春写得如清秋。
少年太子无伤感，却把奇文一笔勾。
宿野庙
作者：金人瑞
朝代：清
体裁：五言绝句

众响渐已寂，虫于佛面飞。半窗关夜雨，四壁挂僧衣。
愁
作者：金人瑞
朝代：清
体裁：七言律诗

江水流春不当春，江花江草故愁人。开头捩舵汝何往，击鼓鸣桡皆不伦。巫峡猿啼真迸血，楚天朝雨最通神。老夫欲寄精诚去，凭仗高风达紫宸。
出都作
作者：金以成
朝代：清

四库横陈足老饕，南鱼岂比北徐高。座中客笑羊公鹤，帐底人窥魏武刀。到处啖名如画饼，几番检韵失题糕。翠光零落炎州冷，重为山鸡惜羽毛。
长江和友人韵
作者：金以成
朝代：清

岷峨一注湿天根，禹力疏排信有神。水气升腾朝日月，滩痕明灭认冬春。蟂矶北望山如绣，牛渚东来泻作银。多少帆樯争利涉，凭君指点斗间频。
天后庙堂联
作者：金仲和
朝代：清
体裁：联

万石运舟中，众所吁兮，风帆无恙；一灯悬水上，神之来矣，水波不兴。
贺友续弦联
作者：金仲和
朝代：清
体裁：联

华堂奠雁灯如昨；绣幕窥鸾镜再圆。
寄家祖生大兄郡中
作者：金侃
朝代：清

谁道湖山尚近家，出门回首即天涯。寒深笠泽愁中雨，春老吴宫梦里花。客久艰难悲世路，病馀憔悴感年华。不堪孤馆怀人处，归雁萧萧度远沙。
雨泛湖上观梅
作者：金侃
朝代：清

细雨春波远浸天，梅花烂漫满溪湾。烟中人语前村树，雪里鸡声隔岸山。画桨每侵疏影瘦，芳尊浑带冷香还。绝胜雪夜寻安道，归路渔灯照醉颜。
一片南湖厅联
作者：金兆燕
朝代：清
体裁：联

层轩皆画水；芳树曲迎春。
一片南湖厅联
作者：金兆燕
朝代：清
体裁：联

层轩皆面水；芳树曲迎春。
丁头屋联
作者：金兆燕
朝代：清
体裁：联

绿竹夹清水；游鱼动圆波。
丁溪室联
作者：金兆燕
朝代：清
体裁：联

人烟隔水见；香径小船通。
东织房联
作者：金兆燕
朝代：清
体裁：联

露气暗联青桂色；天孙为织锦云裳。
中川亭联
作者：金兆燕
朝代：清
体裁：联

小松含瑞露；好鸟鸣高枝。
临池亭联
作者：金兆燕
朝代：清
体裁：联

古调诗吟山色里；野声飞入砚池中。
临流映壑亭联
作者：金兆燕
朝代：清
体裁：联

新水乳侵青草路；疏帘半卷野亭风。
云山阁联
作者：金兆燕
朝代：清
体裁：联

水曲山如画；溪虚云傍花。
云构亭联
作者：金兆燕
朝代：清
体裁：联

山雨樽仍在；亭香草不凡。
云锦淙联
作者：金兆燕
朝代：清
体裁：联

云气生虚壁；荷香入水亭。
五云多处联
作者：金兆燕
朝代：清
体裁：联

百尺金梯倚银汉；九天钧乐奏云韶。
仓房联
作者：金兆燕
朝代：清
体裁：联

廒庾千箱在；芳华二月初。
修竹丛桂之堂联
作者：金兆燕
朝代：清
体裁：联

老干已分蟾窟影；采竿应取锦江鱼。
光霁堂联
作者：金兆燕
朝代：清
体裁：联

千重碧树锁青苑；四面朱楼卷画帘。
兰渚上室联
作者：金兆燕
朝代：清
体裁：联

名园依绿水；仙塔俪云庄。
冶春楼联
作者：金兆燕
朝代：清
体裁：联

风月万家河两岸；菖蒲翻叶柳交枝。
分箔房联
作者：金兆燕
朝代：清
体裁：联

树影悠悠花悄悄；罗衫叶叶绣重重。
初日轩联
作者：金兆燕
朝代：清
体裁：联

池塘月撼芙蕖浪；罗绮晴娇绿水洲。
半青阁联
作者：金兆燕
朝代：清
体裁：联

才看早春莺出谷；更逢晴日柳含烟。
半青阁联
作者：金兆燕
朝代：清
体裁：联

才见早春莺出谷；更逢晴日柳含烟。
双流舫联
作者：金兆燕
朝代：清
体裁：联

重檐交密树；隔岸上春潮。
含珠堂联
作者：金兆燕
朝代：清
体裁：联

野香袭荷芰；池色似潇湘。
含青室联
作者：金兆燕
朝代：清
体裁：联

日交当户树；花绕傍池山。
听机楼联
作者：金兆燕
朝代：清
体裁：联

绣户夜攒红烛市；缫丝声隔竹篱间。
听泉楼联
作者：金兆燕
朝代：清
体裁：联

瀑布松杉常带雨；橘州风浪半浮花。
听泉楼联
作者：金兆燕
朝代：清
体裁：联

风生碧涧鱼龙跃；月照青山松柏香。
听箫园联
作者：金兆燕
朝代：清
体裁：联

圣代即今多雨露；酒垆终古擅风流。
吹香草堂联
作者：金兆燕
朝代：清
体裁：联

层轩静华月；修竹引薰风。
四照轩联
作者：金兆燕
朝代：清
体裁：联

九霄香透金茎露；八月凉生玉宇秋。
圆屋联
作者：金兆燕
朝代：清
体裁：联

高座登莲叶；晨斋就水声。
坐观垂钓联
作者：金兆燕
朝代：清
体裁：联

秋花冒绿水；杂树映朱栏。
夕阳双寺楼联
作者：金兆燕
朝代：清
体裁：联

玉沙瑶草连溪碧；石路流泉两寺分。